title: Induktiivinen päättely

text: Analogia perustuu päättelyyn siitä, että jaetuiksi tiedetyistä ominaisuuksista (yhtäläisyydet) seuraa, että myös C on jaettu ominaisuus. Se, missä määrin tukea premissit tarjoavat johtopäätökselle, riippuu siitä, miten paljon yhtäläisyyksiä on ja miten relevantteja ne ovat. Tähän liittyvä mahdollinen virhepäätelmä on virheellinen analogia.


title: Induktiivinen päättely

text: Analogiapäättely on yleistä arkiajattelussa, tieteessä ja filosofiassa, mutta joskus se hyväksytään vain apumenetelmäksi. Tapauskohtainen päättely "(case-based reasoning)" on jalostettu muoto analogiapäättelystä.


title: Induktiivinen päättely

text: Kausaalinen päättely muodostaa johtopäätöksen kausaalisesta eli syy-seuraus-yhteydestä asioiden välillä, perustuen seurausten esiintymien olosuhteisiin. Jos kaksi asiaa tapahtuvat säännönmukaisesti yhdessä, tämä voi liittyä niiden väliseen kausaaliseen yhteyteen, mutta myös muita tekijöitä on tutkittava, jotta kausaalisen yhteyden muoto voidaan vahvistaa.


title: Induktiivinen päättely

text: Kausaaliseen päättelyyn liittyviä virhepäätelmiä ovat esimerkiksi post hoc ergo propter hoc, cum hoc ergo propter hoc ja kausaalinen yliyksinkertaistaminen.


title: Induktiivinen päättely

text: Ennusteessa tehdään tulevaa yksittäistapausta koskeva johtopäätös aiemmasta esiintymästä.


title: Induktiivinen päättely

text: Täydellinen induktio on induktio, jossa kaikki mahdolliset yksittäistapaukset käydään läpi. Päinvastoin kuin muut induktion lajit, tällainen päättely on pätevä, ja samalla pätevä deduktio.


title: Induktiivinen päättely

text: Bayesilainen päättely on merkittävin induktiivisen logiikan järjestelmäksi ehdotetuista. Se käyttää todennäköisyysteoriaa induktion apuna. Kun uutta havaintoaineistoa saadaan, Bayesin teoreemaa käytetään sen arvioimiseen, kuinka paljon hypoteesin totuutta koskevan uskomuksen painon tulisi muuttua.


title: Induktiivinen päättely

text: On keskusteltu paljon siitä, miten uskomuksen alkuperäinen paino tulisi määrittää. Objektiiviset bayesilaiset etsivät objektiivista arvoa hypoteesien oikeellisuuden todennäköisyyksille. Subjektiiviset bayesilaiset puolestaan katsovat, että alkuperäiset todennäköisyydet edustavat subjektiivisia uskomuksia, mutta että Bayesin teoreeman toistuva soveltaminen muuttaa todennäköisyydet hyväksyttävämmiksi. Teoreemaa voidaan käyttää siihen, että hypoteeseja koskeville uskomuksille voidaan tarjota rationaalinen oikeutus, mutta samalla objektiivisuus hylätään. Tällöin teoreema ei auta valinnan tekemisessä kilpailevien hypoteesien tai tieteellisten paradigmojen välillä.


title: Induktiivinen päättely

text: Edwin Jaynes on katsonut, että kaikessa päättelyssä on mukana subjektiivisia tekijöitä, esimerkiksi silloin, kun valitaan käytettyjä aksioomia deduktiivisesta päättelyä varten, tai kun valitaan uskomusten alkuperäisiä painoja tai todennäköisyyksiä. Hän pyrki löytämään periaatteita sille, miten todennäköisyydet voitaisiin asettaa kvalitatiiviseen tietoon perustuen. Eräs hänen esittämänsä työkalu oli maksimaalisen entropian periaate, joka on indifferenssiperiaatteen yleistys. Se pyrkii lievittämään todennäköisyyksien asettamisen subjektiivisuutta.


title: Induktiivinen päättely

text: Coxin teoreema on eräs lähestymistapa, jolla bayesilaisen päättelyn asemaa induktiivisen logiikan järjestelmänä on pyritty oikeuttamaan.


title: Yogi Berra

text: Lawrence Peter ”Yogi” Berra (12. toukokuuta 1925 – 22. syyskuuta 2015) oli yhdysvaltalainen baseballpelaaja. Hän syntyi St. Louisissa, Missourissa, italialaisten Pietro ja Paulina Berran poikana. Yleiseen käyttöön levinneen "Yogi"-lempinimensä Berra sai nuoruusvuosinaan ystävältään Jack Maguirelta, jonka mielestä hän muistutti joogaajaa () istuessaan käsivarret ja jalat ristissä lyöntivuoroa odottaessaan tai hävittyä ottelua surressaan.


title: Yogi Berra

text: Berra tuli tunnetuksi taidokkaana siepparina. Hän pelasi MLB-tasolla vuosina 1946–1965; vuoteen 1963 joukkueena oli New York Yankees, ja lyhyen tauon jälkeen hän pelasi hetken New York Metsissä. Hän oli toisen maailmansodan veteraani.


title: Yogi Berra

text: Berra työskenteli peliuralta vetäydyttyään valmentajana. Hänet nimettiin Baseball Hall of Fameen vuonna 1972.


title: Yogi Berra

text: Berra tuli tunnetuksi myös oivaltavista ja elämänviisautta heijastavista kommenteistaan ja aforismeistaan. Piirroshahmo Jogi-karhun () nimi on väännetty Yogi Berrasta.


title: Auvers-sur-Oise

text: Auvers-sur-Oise on kunta Ranskassa, 30 kilometriä Pariisista Val-d'Oisen departementissa. Kunta on osa Pariisin metropolialuetta. Kunta on saanut nimensä Oisejoesta, joka virtaa sen halki. Kunnassa on arviolta 6 894 asukasta (vuonna 2013) ja sen pinta-ala on 12,69 neliökilometriä.


title: Auvers-sur-Oise

text: Auvers-sur-Oisessa ovat maalanneet useat taiteilijat, esimerkiksi Charles-François Daubigny, Paul Cézanne, Jean-Baptiste Camille Corot, Camille Pissarro ja Vincent van Gogh.


title: Kompleksi (kemia)

text: Kompleksiyhdisteillä (myös koordinaatiokompleksi) tarkoitetaan molekyylejä, jotka ovat muodostuneita keskusatomista tai -ionista ja sitä ympäröivistä ioneista, molekyyleistä tai atomeista.


title: Kompleksi (kemia)

text: Tyypillisessä kompleksiyhdisteen rakenteessa keskusatomina toimii positiivisesti varautunut siirtymämetalleihin kuuluva metalli-ioni, johon on liittynyt koordinaatiosidoksella ligandeja. Riippuen keskusatomin koosta ja varauksesta ligandeja saattaa olla 1–12.


title: Kompleksi (kemia)

text: Kompleksiyhdisteen nimessä ilmoitetaan ensin ligandit niiden aakkosjärjestyksen mukaisessa järjestyksessä. Ligandin määrä ilmoitetaan etuliitteellä di-, tri-, tetra- ja niin edelleen. Jos ligandina on moniatominen ryhmä, liitteenä käytetään liitteitä bis-, tris-, tetrakis- ja niin edelleen. Tämän jälkeen ilmoitetaan keskusatomi ja suluissa keskusatomin hapetusluku. Jos kompleksi on anioni saa keskusatomin nimi -aatti-päätteen. Joissain tapauksissa pääte lisätään alkuaineen latinankieliseen nimeen esimerkiksi kullan tapauksessa yhdiste on auraatti ja hopean tapauksessa argentaatti.


title: Kompleksi (kemia)

text: Kompleksiyhdisteillä on usein monta erilaista stereo- ja rakenneisomeeriä. Eri isomeerit voivat erota toisistaan esimerkiksi silmin nähtävän värin perusteella.


title: Kompleksi (kemia)

text: Esimerkiksi propellimaiset yhdisteet ilmentävät aksiaalista kiraalisuutta (P,M- eli Δ,Λ-stereoisomeriaa).


title: Kompleksi (kemia)

text: Alla kuvissa esimerkkejä yhdestä stereoisomerian muodosta, "cis, trans, fac, mer" -stereoisomeriasta, jossa kloori (vihreä) määrää sijaintiensa perusteella oktaedrisen kompleksin etuliitteen. Ryhmiä tässä isomerian muodossa tulee olla kaksi erilaista ja näiden tulee sijoittua kuten kuvissa alla. "fac" on lyhenne sanasta fasiaalinen (eng. "facial") ja "mer" meridionaalinen (eng. "meridional").


title: Kompleksi (kemia)

text: Tasoneliömäisissä yhdisteissä, joissa ryhmiä on kaksi, isomeerit voivat olla "cis" tai "trans" kuten kuvissa alla, joissa on esitetty sisplatiini ja transplatiini.


title: Kompleksi (kemia)

text: Kompleksiyhdistettä, jossa metalli-ioniin on sitoutunut ligandina yksi tai useampi vesimolekyyli, sanotaan metallin "akvaioniksi". Sellaisia esiintyy varsinkin suolojen vesiliuoksissa, mutta monissa aineissa silloinkin, kun ne ovat kiteisessä muodossa, jolloin kyseessä on kidevesi.


title: Kompleksi (kemia)

text: Metallien akvaionit ovat heikkoja happoja eli niissä oleva vesiligandi voi liuoksessa luovuttaa protonin. Jos metalli-ionille, jonka varaus on +n ja vesiligandien lukumäärä m, käytetään merkintää Me(HO), tapahtuu reaktio seuraavasti:


title: Kompleksi (kemia)

text: Tämä reaktio tapahtuu sitä herkemmin, mitä lujemmin metalli-ioni voi sitoa veden hapen elektroneja. Esimerkiksi raudan akvaionin Fe(HO) happovakio on pKa = 3,1, joten se on heikompi happo kuin fosforihappo mutta vahvempi kuin esimerkiksi etikkahappo. Toisaalta sinkin akvaionin Zn(HO) happovakio on pKa = 0,7, joten se on varsin heikko happo.


title: Karlsruhen päärautatieasema

text: Karlsruhen päärautatieasema () on rautatieasema Karlsruhen keskustassa Saksassa. Asema on luokiteltu ensimmäiseen kategoriaan Saksan rautatieasemien luokitusjärjestelmässä, koska se on tärkeä risteysasema.


title: Karlsruhen päärautatieasema

text: Ensimmäinen asema, joka avattiin 1843, sijaitsi puoli kilometriä etelään kaupungin torilta Mannheimin ja Baselin välisen linjan varrella. Asemalla oli kaksi laituria, joiden kautta kulkeneet raiteet oli mitoitettu 1600 millimetrin raideleveydelle, mutta jotka myöhemmin muutettiin yleiseurooppalaiseen 1435 millimetriin.


title: Karlsruhen päärautatieasema

text: Vuosien kuluessa liikenteen määrä kasvoi ja asema alkoi käydä pieneksi. Uusi asema avattiin lokakuussa 1913 kilometrin verran etelään entisestä.


title: Karlsruhen päärautatieasema

text: Asema kärsi pieniä vaurioita toisessa maailmansodassa. Se modernisoitiin 1990-luvulla samalla, kun Karlsruhen duoraitiotieverkosto valmistui. Nykyään asemalla pysähtyy noin 150 kaukojunaa päivässä.


title: Ympäristövaikutusten arviointimenettely

text: Ympäristövaikutusten arviointimenettely (YVA) on lakiin ja asetukseen pohjautuva ennalta ehkäisevän ympäristöpolitiikan mukainen menettely, jossa selvitetään järjestelmällisesti kohteena olevan hankkeen ympäristövaikutukset, toteuttamisvaihtoehdot ja haitallisten vaikutusten lieventämismahdollisuudet sekä eri osapuolten kannat niihin. YVA-menettelyn läpikäyminen voi olla esimerkiksi rakennusluvan myöntämisen edellytyksenä, mutta se ei itsessään ole lupaprosessi. Yksi YVA-menettelyn tavoitteista on saada suunnitellun hankkeen vaikutusalueen asukkaat osallistumaan ympäristölliseen päätöksentekoon. YVA-menettelyn vaativat hankkeet määritellään joko lakisääteisessä hankeluettelossa tai tapauskohtaisesti.


title: Ympäristövaikutusten arviointimenettely

text: Yhtä hanketta laajemmille viranomaisten strategisille suunnitelmille ja ohjelmille on olemassa Suunnitelmien ja ohjelmien ympäristövaikutusten arviointi (SOVA).


title: Ympäristövaikutusten arviointimenettely

text: Ympäristövaikutusten arviointi on johonkin hankkeeseen kohdistuva menettely. Siinä käsitellään hankkeen positiiviset ja negatiiviset ympäristövaikutukset ympäristöllisistä, sosiaalisista ja taloudellisista näkökulmista. YVA:n tulokset esitetään arviointiselostuksessa. Lausunnon arviointiselostuksesta antaa ja yhteysviranomaisena arviointimenettelyn aikana toimii yleensä ely-keskus. Ydinenergiahankkeiden tapauksessa yhteysviranomainen on kuitenkin Työ- ja elinkeinoministeriö (TEM). Hankkeen sijoittuessa usean ely-keskuksen alueelle Ympäristöministeriö määrää tarvittaessa vastaavan yhteysviranomaisen. On myös olemassa säädöksiä kansainvälisistä valtioiden rajat ylittävien ympäristövaikutusten arvioinnista.


title: Ympäristövaikutusten arviointimenettely

text: YVA-menettely ei itsessään ole lupaprosessi, mutta menettelyn läpikäyminen voi olla edellytyksenä myöhemmille luville, esimerkiksi ympäristöluvan tai rakennusluvan myöntämiselle tai näihin liittyvälle kaavoitukselle (mm. oikeusvaikutteisen osayleiskaavan tai asemakaavan laadinta hankkeelle). YVA-menettelyn vaiheissa kerätään ratkaisunteolle tarpeellista tietoa ja annetaan niille, joiden oloihin tai etuihin hanke saattaa vaikuttaa, mahdollisuus mielipiteensä esittämiseen. Suomessa eräissä tilanteissa viranomainen ei saa myöntää lupaa tai tehdä muuta siihen rinnastettavaa päätöstä, ennen kuin se on saanut käyttöönsä arviointiselostuksen ja yhteysviranomaisen siitä antaman lausunnon.


title: Ympäristövaikutusten arviointimenettely

text: Yksi ympäristövaikutusten arviointimenettelyn tavoitteista on kansalaisten osallistumismahdollisuuden parantaminen. Suomen perustuslain 2 §:ssä todetaan yksilön oikeuden osallistua ja vaikuttaa yhteiskunnan ja elinympäristönsä kehittämiseen olevan osa kansanvaltaa. Perustuslain 20 §:ssä kerrotaan kaikille kuuluvan vastuun luonnosta ja sen monimuotoisuudesta, ympäristöstä ja kulttuuriperinnöstä. Julkisen vallan tehtävänä on puolestaan pyrkiä turvaamaan jokaiselle oikeus terveelliseen ympäristöön sekä mahdollisuus vaikuttaa elinympäristöään koskevaan päätöksentekoon.


title: Ympäristövaikutusten arviointimenettely

text: Suomessa tuli vuonna 1994 voimaan ensimmäinen laki ympäristövaikutusten arvioinnista. Tämän lain korvasi vuoden 2017 samanniminen säädös (252/2017). Valtioneuvoston asetuksessa ympäristövaikutusten arviointimenettelystä on luettelo niistä hanketyypeistä, jotka aina tarvitsevat YVA-menettelyn lupahakemuksen tueksi. Lisäksi lain mukaan on tapauskohtaisesti arvioitava muut hankkeet, joilla on laadultaan ja laajuudeltaan merkittäviä vaikutuksia ympäristöönsä.


title: Ympäristövaikutusten arviointimenettely

text: Velvollisuus arviointimenettelyn toteuttamiseen on hankkeissa, joista saattaa aiheutua merkittäviä haitallisia ympäristövaikutuksia. Hanketyypit, joilta vaaditaan aina YVA, on lueteltu valtioneuvoston antamassa asetuksessa. Aloitteen tekee hankkeesta vastaava eli toiminnanharjoittaja ely-keskukselle. Tapauskohtaisesti arvioitavien hankkeiden kohdalla myös viranomainen, yksittäinen kansalainen tai kansalaisjärjestö voi tehdä perustellun esityksen. Harkinnanvaraisissa tilanteissa asiaan liittyvien viranomaisten on käytävä neuvotteluja keskenään YVA-menettelyn tarpeellisuudesta.


title: Ympäristövaikutusten arviointimenettely

text: Arviointimenettely alkaa arviointiohjelman laatimisella yhteysviranomaiselle. Ympäristövaikutukset on selvitettävä, ennen kuin aloitetaan hankkeen toteutus, niiltä osin kuin vaikutuksia saattaa olla. Hankkeen suunnittelija tekee arviointiohjelman, joka sisältää muun muassa tietoja hankkeesta, erilaisia toteutusvaihtoehtoja, aikataulut ja kuvauksia ympäristöstä. Myös hankkeen toteuttamatta jättäminen, eli nollavaihtoehto pitää sisällyttää tarkasteltavaksi vaihtoehdoksi. Arviointiohjelma on toimitettava mahdollisimman aikaisessa suunnitteluvaiheessa viranomaiselle, joka huolehtii sen tiedottamisesta julkisesti ja antaa mahdollisuuden vaikuttaa siihen. Yksi tavoitteista onkin lisätä asukkaiden mahdollisuuksia osallistua ja siten vaikuttaa suunnitteluun. Tämä voidaan toteuttaa esimerkiksi yleisötilaisuutena, jossa asukkaat ja asiantuntijat pääsevät keskustelemaan toistensa kanssa. Tällöin myös asiantuntija saa tietää enemmän kohteestaan.


title: Ympäristövaikutusten arviointimenettely

text: Yhteysviranomainen antaa lausuntonsa arviointiohjelmasta mutta ei vahvista sitä. Omaa lausuntoaan varten yhteysviranomainen tiedottaa YVA:sta hankkeen todennäköisen vaikutusalueen kunnissa ja kerää lausuntoja keskeisiltä viranomaisilta, jotka määräytyvät hankkeen laajuuden ja luonteen mukaan. Asianosaisten kuulemisen jälkeen yhteysviranomaisen tulee antaa lausuntonsa määräajassa hankkeesta vastaavalle. Lausunnossa otetaan kantaa esimerkiksi käytettyihin arviointimenettelyihin ja vaikutusalueen rajaukseen. Vahvistamatta jättämällä yhteysviranomainen antaa luvan poiketa ohjelmasta tarpeen mukaan; poikkeamisen on oltava perusteltua.


title: Ympäristövaikutusten arviointimenettely

text: Arviointiselostus on asiakirja, jossa esitetään YVA:n tulokset. Se sisältää muun muassa tietoja hankkeen ominaisuuksista (tuotantomäärät, liikenne jne), sen suhteesta esimerkiksi maankäytön suunnitelmiin, arviointimenettelyn kulusta sekä eri vaihtoehtojen ja niiden ympäristövaikutusten vertailua. Arviointiselostus on hankkeesta vastaavan laatima selvitys hankkeen ja sen vaihtoehtojen ympäristövaikutuksista. Hankkeesta vastaava laatii arviointiselostuksen arviointiohjelman ja yhteysviranomaisen arviointiohjelmasta antaman lausunnon perusteella.


title: Ympäristövaikutusten arviointimenettely

text: Yhteysviranomainen antaa lausunnon myös varsinaisesta ympäristövaikutusten arviointiselostuksesta. Tässä lausunnossa se esittää muun muassa oman arvionsa arviointimenettelyn ja -selostuksen riittävyydestä ja laadusta. Menettely päättyy, kun yhteysviranomainen toimittaa kaikista lausunnoista ja selostuksista tehdyn yhteenvedon hankkeesta vastaavalle ja tarpeellisille tahoille.


title: Ympäristövaikutusten arviointimenettely

text: Ympäristövaikutusten arviomenettelyä vaativat hankkeet määritellään valtioneuvoston antaman YVA-asetuksen 2. luvussa. Tämän luvun 6. pykälä kuvaa hankkeet, joissa tulee aina toteuttaa YVA-menettely.


title: Ympäristövaikutusten arviointimenettely

text: Lisäksi YVA-menettelyä voidaan soveltaa muihinkin hankkeisiin yksittäistapauksissa.


title: Ympäristövaikutusten arviointimenettely

text: Vuoden 2015 loppuun mennessä oli YVA-hankkeita tullut vireille yhteensä 770. Hanketyypeistä yleisimmät olivat olleet jätehuolto (163 kpl), energian tuotanto (144 kpl) sekä luonnonvarojen otto ja käsittely (135 kpl). 20 vuoden seurannan aikana YVA-menettelyn keskiarvoinen vuosittainen käyttö on tuplaantunut.


title: Ympäristövaikutusten arviointimenettely

text: Yhdysvallat oli ensimmäinen valtio, jossa ympäristövaikutusten arviointimenettely otettiin käyttöön ympäristöpolitiikan toteuttamisen välineeksi. Keskeisin YVA:a määritellyt säädös oli vuonna 1970 voimaan tullut "National Environmental Policy Act" (NEPA). NEPA pyrki sovittamaan yhteen ympäristöön vaikuttavien hankkeiden taloudellisia, sosiaalisia ja ekologisia intressejä. Lailla pyrittiin kestävään kehitykseen. Lähestymisen hyödyt ymmärrettiin ja YVA-menettely omaksuttiin nopeasti useissa muissa maissa (mm. Kanada 1973, Uusi-Seelanti ja Kolumbia 1974, Länsi-Saksa ja Ranska 1976).


title: Ympäristövaikutusten arviointimenettely

text: Euroopan unionissa säädettiin ensimmäinen ympäristövaikutusten arviointia koskeva direktiivi vuonna 1985 (85/337/ETY), ja sen uudistettu versio (2011/92/EU) tuli voimaan vuonna 2011. Sittemmin YVA-direktiiviä uudistettiin merkittävästi toukokuussa 2014 voimaan tulleella direktiivimuutoksella (2014/52/EU). Tämän seurauksena myös Suomen kansallista ympäristövaikutusten arviointia koskevaa lainsäädäntöä muutettiin vuonna 2017. Suomessa laki ympäristövaikutusten arviointimenettelystä säädettiin alun perin kesällä 1994 ja se tuli voimaan 1. syyskuuta 1994.


title: Ympäristövaikutusten arviointimenettely

text: Rajat ylittävää ympäristöyhteistyötä varten laadittiin YK:ssa 1990-luvulla niin sanottu Espoon sopimus (Convention on Environmental Impact Assessment in a Transboundary Context), jonka perusteella on naapurivaltiolle ilmoitettava suunnitteilla olevista hankkeista, joilla voi olla haitallisia ympäristövaikutuksia myös naapurivaltiossa. Sopimuksen ensimmäinen versio tuli voimaan 10. syyskuuta 1997.


title: Shockwave (Transformers)

text: Shockwave on kuvitteellinen hahmo "Transformers"-universumissa, joka kuuluu pahoihin Decepticoneihin. Hänet loi Bob Budiansky.


title: Shockwave (Transformers)

text: Shockwave on erittäin loogisesti ajatteleva Decepticon, joka pitää tunteita heikkoutena ja harhaanjohtavina. Hän käyttäytyy kylmästi ja laskelmoivasti, mutta on uskollinen johtajalleen Megatronille, huolimatta siitä, että hän saattaa olla jopa voimakkaampi kuin johtajansa. Shockwavea ei enää nähty elokuvan "" jälkeen. Käsikirjoituksen pois jätettyjen kohtien mukaan hän sai surmansa Unicronin hyökkäyksessä.


title: Shockwave (Transformers)

text: "issa" Shockwaven nimi muunnettiin tekijänoikeuskiistojen vuoksi Shockblastiksi. Hän oli voimakas ja erittäin vaarallinen Decepticon. Hän imi itseensä osan Unicronin energiasta saadakseen itselleen Decepticonien johtajuuden, mutta ei pystynyt hallitsemaan sitä. Yrittäessään vastustaa Unicronin pahuutta, Unicron tappoi hänet. Shockblastilla oli sarjassa myös pikkuveli nimeltään Six Shot. Shockblast ja Six Shot ovat ulkonäöltään lähes identtiset mutta he ovat eri väriset. Veljesten kuolemat myös muistuttavat melko paljon toisiaan, Unicron tappoi Shockblastin murskaamalla hänet kädellään, kun puolestaan Galvatron tappoi Six Shotin murskaamalla hänet jalallaan. Shockblast ja Six Shot olivat molemmat hyvin voimakkaita sekä vaarallisia ja he molemmat tavoittelivat Decepticonien johtajuutta. He esiintyivät sarjassa eri aikoina.


title: Shockwave (Transformers)

text: Shockwave esiintyy "" -pelissä Autobottikampanjan toisen tason viimeisessä pakollisessa tehtävässä pomovastuksena.


title: Shockwave (Transformers)

text: Pelissä Shockwave on kolmimuuntuja. Hän muuntautuu sekä tykiksi että AH-64 Apache -helikopteriksi.


title: Shockwave (Transformers)

text: "ssa" Shockwaven G1-versiosta nähdään kuva erään sanomalehden kannessa.


title: Shockwave (Transformers)

text: Shockwave tekee varsinaisen ensiesiintymisensä elokuvassa "". Vain noin vuosisata ennen ensimmäisen elokuvan tapahtumia Shockwave oli itsekin lähtenyt etsimään Allsparkia. Hän teki pakkolaskun Tšernobyliin ja jäi loukkuun maan alle. Mutta vuosikymmeniä myöhemmin heräsi siellä tapahtuneen onnettomuuden seurauksena ja liittyi muiden Maassa olevien Decepticonien joukkoon.


title: Shockwave (Transformers)

text: Elokuvassa Shockwave nähdään ensin Tšernobylissä, kun hän yrittää lemmikkinsä, Drillerin, valtavan cybertronilaisen lonkerohirviön, avulla siepata ydinvoimalaitoksesta löytyneen cybertronilaisen polttoainesäiliön Autobottien ja NESTin käsistä, mutta epäonnistuu. Seuraavan kerran hänet nähdään vasta Chicagossa, missä hän yrittää pysäyttää NESTin ryhmän, joka yritti tuhota hallintapilaria. Hän usutti Drillerin tuhoamaan rakennuksen, mutta Optimus lensi pään läpi tuhoten sen. Raivostuneena tästä Shockwave ampui Optimusta sotkien hänet kaapeleihin. Mutta Optimus vapautui Wreckereiden avulla. Autobottien ja NESTin sotilaiden tulittaessa Shockwavea, Optimus lävisti nyrkillä hänen rintansa ja repi häneltä silmänkin irti, tappaen hänet. Sen jälkeen Optimus lainasi hänen tykkiään ja ampui hallintapilaria. Pilari kytkeytyi pois päältä, mutta ei tuhoutunut.


title: Shockwave (Transformers)

text: Elokuvassa Shockwavella ei ole muuntautumismuotoa, mutta Shockwaven leluversio muuntautuu cybertronilaiseksi panssarivaunuksi, mutta huomattavasti erilaiseksi kuin Megatronin edellinen panssarivaunumuoto. Corey Burtonia, joka oli ollut Shockwaven äänenä myös "The Transformers"-sarjassa sekä "issa", oli pyydetty palaamaan äänirooliin tätä elokuvaa varten, mutta Burton ei ollut kiinnostunut. Shockwaven ääniefektit ja ainoan repliikin elokuvaan teki Frank Welker.


title: Shockwave (Transformers)

text: "" -pelissä Shockwave esiintyy pelin kampanjassa viimeisenä pomovastuksena. Shockwave on pelattava hahmo ainoastaan moninpelitilassa.


title: Shockwave (Transformers)

text: Videopelissä "" Shockwave on yksi lukituista hahmoista, joilla voi pelata vain moninpelitilassa. Shockwaven voi saada hahmoksi esitilauksena GameStopista tai EB Gamesiltä. Shockwave tuli myöhemmin saataville pelihahmoksi myös ladattavan lisäsisällön kautta.


title: Shockwave (Transformers)

text: "War for Cybertronin" jatko-osassa nimeltä "" Shockwavella on suurempi rooli. Hän yritti kahdesti avata avaruussiltoja, joiden kautta kerätä muualta päin maailmankaikkeutta energiaa Cybertronin jälleenrakentamiseksi. Hän löysi myös tietoa Maasta ja dinosauruksista, joita hän käytti muuttaakseen kidnapatut Salamannopean Iskukoalitioryhmän ("Lighting Strike Coalation Force") jäsenet Dinoboteiksi.


title: Shockwave (Transformers)

text: Sarjassa "" Shockwave nähtiin ensi kerran toisella kaudella Arceen muistoissa, kun häneltä ja Cliffjumperilta yritettiin kerätä tietoa Maan sijainnista kortikaaliliitännän avulla.


title: Shockwave (Transformers)

text: Taistelun seurauksena Shockwave jäi sekaannuksessa yksin Cybertronille pitkäksi aikaa, kunnes Omegalukosta käydyn taistelun jälkeensä jättämä energiajälki johti hänet aluetta tutkimaan jääneen Knock Outin luokse. Ja näin hänet tuotiin Maahan Megatronin joukkojen tueksi. Shockwave kävi myöhemmin hakemassa Cybertronilta löytämistään fossiileista kloonaamansa Predaconin.


title: Shockwave (Transformers)

text: Shockwaven äänenä sarjassa on David Sobolov.


title: Florentin Granholm

text: Gustaf Florentin Granholm (9. kesäkuuta 1836 Helsinki – 29. heinäkuuta 1922 Helsinki) oli suomalainen arkkitehti.


title: Florentin Granholm

text: Granholm kirjoitti ylioppilaaksi 1855. Hänet otettiin seuraavana vuonna oppilaaksi Yleisten rakennusten intendentinkonttoriin. Granholm oli viimeinen intendentinkonttorin oppilas. Hän valmistui arkkitehdiksi Pariisin École des Beaux-Artsista vuonna 1863 ja jatkoi seuraavana vuonna opintoja vielä Münchenin teknillisessä korkeakoulussa.


title: Florentin Granholm

text: Granholm nimitettiin vuonna 1865 ylimääräiseksi arkkitehdiksi Yleistenrakennusten ylihallitukseen, joksi Intendentinkonttorin nimi oli samana vuonna muuttunut. Hän toimi vuosina 1865–1909 ylihallituksen eri tehtävissä, muun muassa Uudenmaan läänin lääninarkkitehtina vuodet 1875–1884. Hän suunnitteli Helsinkiin useita rakennuksia.


title: Florentin Granholm

text: Granholm sai valtioneuvoksen arvonimen 1907.


title: Serbian Superliiga

text: Superliiga () on Serbian jalkapallon pääsarja.


title: Serbian Superliiga

text: Superliiga perustettiin vuonna 2006. Sitä edelsi vuonna 1992 perustettu Jugoslavian liittotasavallan/Serbia ja Montegron ykkösliiga, kunnes Montenegro irtautui valtioliitosta.


title: Serbian Superliiga

text: Sarjassa pelaa 16 joukkuetta. Joukkueet pelaavat keskenään kaksinkertaisen sarjan. Sarjan mestari pääsee Mestarien liigan toiselle karsintakierrokselle. Toiseksi ja kolmennakesi sijoittuneet joukkueet pääsevät Eurooppa-liigan toiselle karsintakierrokselle.


title: Wärtsilä Vasa 24

text: Wärtsilä Vasa 24 on Wärtsilän ensimmäinen itse suunnittelema laivojen voimanlähteeksi tarkoitettu dieselmoottorimalli. Mallin tuotanto alkoi 1961 nimellä Wärtsilä Vasa 14T. Luku tarkoitti yhden sylinterin iskutilavuutta litroina. Myöhemmin mallinimi muutettiin vastaamaan merimoottorien mallimerkinnöissä yleisesti vallalla olevaa käytäntöä, jossa luku tarkoittaa sylinterin halkaisijaa senttimetreinä. Myöhemmin tulivat TK- ja TS-versiot, joissa mallia oli paranneltu mm. lisäämällä siihen turboahdin. Valmistuksessa oli ainakin 6- ja 8-sylinteriset rivimoottorimallit. Kaikki Wärtsilä Vasa 24 -moottorit valmistettiin nimensä mukaisesti Vaasassa, jossa oli valmistettu aikaisemmin lisenssillä melko saman kokoisia ruotsalaisia NOHAB 25 -moottoreita. Vasa 24:n teknisissä yksityiskohdissa onkin monia yhteneväisyyksiä NOHAB:in kanssa.


title: Wärtsilä Vasa 24

text: Verrattuna myöhempiin Wärtsilän moottoreihin, Vasa 24:ssä on erikoista se että raamilaakerien alaosat on integroitu valettuun öljypohjaan. Sylinterikansissa on vain yksi imu- ja yksi pakoventtiili sylinteriä kohden. Kannet on kiinnitetty viidellä ruuvilla, kun myöhemmissä malleissa niitä oli vain neljä kantta kohden. Nokka-akseli on täysmittainen, kun myöhemmissä malleissa se koostuu paloista.


title: Wärtsilä Vasa 24

text: Mallin korvasi 1970-luvulla esitelty Wärtsilä Vasa 22.


title: Gradius 2

text: Gradius 2 (tunnettu myös nimellä Nemesis 2) on Konamin kehittämä ja julkaisema tekemä ampumapeli, joka on jatkoa "Gradiukselle". "Gradius 2" julkaistiin vuonna 1987.


title: Timo Nieminen (koripallovalmentaja)

text: Timo Nieminen (s. 29. lokakuuta 1966)on suomalainen koripallovalmentaja, joka toimi kaudella 2008–09 Korisliigaa pelaavien Forssan Koripoikien päävalmentajana. Tällä hetkellä Nieminen toimii PuHu Junioreiden valmennuspäällikkönä. Hän on valmentanut urallaan SM-sarjassa Koripoikien lisäksi Uudenkaupungin Korihaita, Kouvolan Kouvoja sekä Pekka Salmisen apuna Torpan Poikia. Lisäksi hän on valmentanut naisten 1. divisioonassa pelannutta Helsingin NMKY:tä. Hänet on valittu kerran SM-sarjan vuoden valmentajaksi 1993-1994 hänen valmennettuaan FoKoPon SM-pronssille ja kerran Eurobasketin valitsemana vuoden divisioonavalmentajaksi 2004-2005 Torpan Poikien noustua SM-liigaan. Kaudella 2007–08 Nieminen valmensi Forssan Koripojat I-divisioonan voittoon ja suoraan nousuun Korisliigaan. Timo Niemisen veli Tapio Nieminen on pelannut koripalloa pääsarjassa ja he molemmat edustivat Forssan Koripoikia pronssimitaliin päättyneellä kaudella 1993-1994. Timo Nieminen on koripallovalmentamisen lisäksi toiminut matematiikan ja liikunnan opettajana Arkadian yhteislyseossa, Klaukkalassa.


title: Koordinaatiosidos

text: Koordinaatiosidoksessa molekyylin tai ionin kaksi atomia jakavat sidoselektroniparin, joka on peräisin ainoastaan toiselta atomeista. Koordinaatiosidos, engl. dative bond, on kovalenttisen sidoksen erikoismuoto.


title: Koordinaatiosidos

text: Kovalenttisessa sidoksessa atomeja yhdistää elektronipari siten, että molemmilta atomeilta tulee sidokseen yksi elektroni. Koordinaatiosidoksessa atomeita yhdistävät kaksi elektronia ovat peräisin samalta atomilta. Koordinaatiosidos ja kovalenttinen sidos ovat samankaltaisia siten, että molemmat edellyttävät yhteisten elektroniparien jakamista kahden vierekkäisen atomin välillä. Koordinaatiosidos on kuitenkin kovalenttista sidosta merkittävästi polaarisempi, lujuudeltaan heikompi sekä pidempi.


title: Koordinaatiosidos

text:
Koordinaatiosidos muodostuu Lewisin emäksen eli elektroniparin luovuttajan ja Lewisin hapon eli elektroniparin vastaanottajan välille. Elektroniparin vastaanottavan atomin uloimmalla kuorella täytyy olla tilaa eli tyhjä orbitaali elektroniparia varten. Sidos muodostuu, kun Lewisin emäksen vapaa elektronipari asettuu tälle Lewisin hapon tyhjälle orbitaalille.
Esimerkiksi Booritrifluoridilla BF ei ole jalokaasun rakennetta, vaan sen uloimmalla kuorella on vain kolme paria elektroneja. Tilaa on kuitenkin neljälle parille, eli oktetille. Boorin uloimmalle kuorelle mahtuu siis vielä kaksi elektronia. Reaktiossa esimerkiksi ammoniakkimolekyylin kanssa typpi luovuttaa vapaan elektroniparinsa sidoksen muodostamiseksi.


title: Koordinaatiosidos

text: Ammoniumionissa (NH) typpiatomin ja vetyatomin välinen koordinaatiosidos muodostuu elektroniparista, joka on peräisin typpiatomilta. Ammoniakkimolekyylissa NH typpiatomi muodostaa kolme tavallista kovalenttista sidosta vetyatomien kanssa. Typen jäljelle jäänyt, vapaa elektronipari muodostaa vielä neljännen sidoksen vetyionin H kanssa. Tämän neljännen sidoksen molemmat elektronit tulevat typeltä. Ammoniumionin muodostumisen jälkeen kaikki neljä sidosta ovat kuitenkin samanlaisia, eikä niiden sidostyyppiä voida enää erottaa toisistaan.


title: Koordinaatiosidos

text: Koordinaatiosidoksia esiintyy monissa siirtymämetallien yhdisteissä. Tällaista sidosta voidaan kuvata ligandin (Lewisin emäs), sekä metalli-ionin (Lewisin happo) vuorovaikutuksena. Ionit muodostavat kompleksiyhdisteitä siten, että metallikationiin sitoutuu yksi tai useampi ligandi, joka luovuttaa elektroniparin metallin ja ligandin väliseen sidokseen. Ligandeina voivat toimia monet epämetalleista muodostuneet atomiryhmät.


title: Koordinaatiosidos

text: Siirtymämetalleilla on voimakas taipumus kompleksiyhdisteiden muodostamiseen. Liuoksessa metallit muodostavat erilaisia koordinaatioyhdisteitä epäorgaanisten ja orgaanisten anionien sekä neutraalien molekyylien kanssa, ja koordionaatiosidosten luonne vaihtelee tapauskohtaisesti sähköisestä vuorovaikutuksesta kovalenttiseen sidokseen. Samassa liuoksessa voi samanaikaisesti esiintyä useita erilaisia, mutta samoista lähtöaineista muodostuneita kompleksiyhdisteitä.


title: Koordinaatiosidos

text: Vesiliuoksissa metalli-ioneihin sitoutuu yksi tai useampi vesimolekyyli, ja tällä tavoin syntyneitä kompleksi-ioneja on esimerkiksi vesiliukoisissa sinkki-ioneissa [Zn(HO)]+ ja rautayhdisteissä [Fe(HO)]+. Vesimolekyylit kiinnittävät itsensä metalli-ioniin koordinaatiosidoksella. Metalli-ionin ja vesimolekyylin vuorovaikutuksesta kiteytyy erivärisiä suoloja riippuen yhdisteestä ja hapetusluvuista.


title: Koordinaatiosidos

text: Eräs esimerkki tapauksesta, jossa ligandit luovuttavat vapaan elektroniparinsa metalliselle keskukselle, on heksa-ammiinikoboltti (III) -kloridi: jokainen ammoniakin ligandi lahjoittaa vapaan elektroniparinsa koboltti (III) -ioniin.


title: Koordinaatiosidos

text: Koordinaatioyhdisteitä on tunnettu jonkin verran jo 1700 –luvulla, mm. Preussinsininen kaliumheksasyanoferraatti (II) K[Fe(CN)], keltainen heksa-ammiinikoboltti(III)kloridi [Co(NH)]Cl ja violetti penta-ammiiniklorokoboltti(III)kloridi [CoCl(NH)]Cl. Koordinaatiosidosten todellinen luonne ymmärrettiin kuitenkin vasta 1890 –luvulla, jolloin nuori sveitsiläinen kemisti Alfred Werner (1866-1919) aloitti koordinaatiosidosten tutkimisen. Hän esitti vuonna 1893 teorian, että siirtymämetallien ioneilla olisi kahdentyyppisiä valensseja. Primäärinen valenssi viittaa siihen, kuinka monta elektronia atomi luovuttaa tai vastaanottaa muodostaessaan ionisidoksia. Tätä kutsutaan nykyään hapetusluvuksi. Sekundäärinen valenssi taas viittaa metalli-ionin kykyyn muodostaa sidoksia Lewisin emäksien eli ligandien kanssa. Tätä kuvataan nykyään koordinaatioluvun avulla.


title: Gelendžik

text: Gelendžik () on noin 540 980 asukkaan (2010) kaupunki Venäjällä Mustanmeren koillisrannalla Novorossijskin ja Tuapsen välissä Krasnodarin aluepiirissä. Kahden niemen suojaama Gelendžikin poukama on yksi harvoista luonnonsatamista Mustanmeren koillisrannikolla. Kaupunki suosittu kotimaanlomailun kohde.


title: Gelendžik

text: Alueella on ollut asutusta pitkään. Nuoremmalta kivikaudelta on muistomerkkinä dolmeneja, eli megaliittikulttuurin hautamuistomerkkejä ja niiden raunioita. Kantaväestöä olivat kaukasialaiskansoihin kuuluvat adygit. Kaupungin nimi juontuu adyginkielisestä sanasta хъулъыжъый, joka tarkoittaa 'pientä laidunta' tai 'pientä ketoa'.


title: Gelendžik

text: Gelendžikin poukamassa oli jo 300-luvulla eaa. Torikos-niminen kreikkalainen siirtokunta. Roomalaiset tunsivat paikan nimellä "Pagrae", Bysantin aikana kaupunki tunnettiin nimillä Pagra ja Jeptala. Kansainvaellusajalla hunnit ja skyytit hävittivät kaupungin. Keskiajalla Genova piti paikalla "Maurolaca"-nimistä kauppasatamaa.


title: Gelendžik

text: Osmanien vallan aikana seudulla käytiin kulta- sekä orjakauppaa. Tšerkessinaiset olivat ilmeisen haluttua kauppatavaraa seraljeihin. Adrianopolin sopimus vuonna 1829 antoi alueen Venäjälle, joka perusti paikalle Gelendžikin linnoituksen. Näihin aikoihin paikassa vaikutti muun muassa kuuluisa venäläinen kirjailija Mihail Lermontov. Krimin sota johti linnoituksen hävitykseen, mutta kasakat saivat kylän uudelleen haltuunsa.


title: Gelendžik

text: Gelendžikin pääelinkeinoksi ovat nousseet matkailu ja kylpylät, joista ensimmäinen on perustettu jo 1901. Gelendžikissä on myös merkittävä merentutkimuksen keskittymä. Neuvostovallan aikana kylpylöitä rakennettiin lisää, ja kaupunkia käytettiin muun muassa kesäiseen virkistystoimintaan. Kaupunkiin on rakennettu myös köysiratoja suurien korkeuserojen vuoksi. Keskellä viininviljelyaluetta sijaitsevat Gelendžikin viinitarhat ovat kuuluisia laadukkaista viineistään.


title: Nikolai Haritonov

text: Nikolai Mihailovitš Haritonov (; s. 30. lokakuuta 1948) on venäläinen poliitikko. Hän on entinen Venäjän agraaripuolueen jäsen ja Venäjän federaation kommunistinen puolueen ryhmässä Venäjän duumassa.


title: Nikolai Haritonov

text: Haritonov opiskeli Novosibirskissä maatalousinstituutissa ja työskenteli agronomina 1972–1994 ja johti sovhoosia Novosibirskin alueella.


title: Nikolai Haritonov

text: Hänet valittiin 1990 Venäjän sosialistisen federatiivisen neuvostotasavallan kansanedustajaksi. Hän oli perustamassa Agraaripuoluetta ja hänet valittiin Mihail Lapšinin varapuhemieheksi. Lapšin ei itse päässyt duumaan 1995, joten Haritonov johti agraariryhmää. Haritonov tuki kommunistien ehdokasta Gennadi Zjuganovia vuoden 1996 presidentinvaaleissa. Hänet valittiin myös kolmanteen duumaan 1999.


title: Nikolai Haritonov

text: Haritonov riitautui Lapšinin kanssa ennen vuoden 1999 vaaleja Agraaripuolueen lähdettyä yhteistyöhän entisen pääministeri Primakovin "Isänmaa – Koko Venäjän" -puolueen kanssa, jolloin Haritonovin kannattajat liittyivät kommunistien riveihin. Vaalien jälkeen Haritonovin kannattajat ja kommunistit muodostivat duumassa "agroteollisen ryhmän", jotka Haritonov johti.


title: Nikolai Haritonov

text: Haritonov valittiin 2004 kommunistien presidenttiehdokkaaksi hänen voittaessaan äänestyksessä jopa Zjuganovin ja hän sijoittui toiseksi saaden 9,4 miljoonaa ääntä (13,7 %).


title: Miriam McDonald

text: Miriam McDonald (s. 26. heinäkuuta 1987 Ontario, Kanada) on kanadalainen näyttelijä, joka on näytellyt Emma Nelsonina kanadalaisessa draamasarjassa "". Hän on näytellyt Emma Nelsonia vuodesta 2001, mutta aloittanut näyttelijänuransa sarjassa "System Crash" vuonna 1999.


title: Matjaž Debelak

text: Matjaž Debelak (s. 27. elokuuta 1965 Braslovče) on slovenialainen entinen mäkihyppääjä, joka aktiiviaikoinaan edusti Jugoslaviaa.


title: Matjaž Debelak

text: 1988 Calgaryn talviolympialaisissa Debelak saavutti joukkuemäestä hopeaa sekä henkilökohtaisesta suurmäen kilpailusta pronssia. MM-kisoissa hän oli henkilökohtaisessa kilpailussa parhaimmillaan kuudes, 1989 Lahdessa normaalimäessä.


title: Matjaž Debelak

text: Debelakin paras maailmancupin osakilpailusijoitus oli viides, jonka hän saavutti kahdesti. Kokonaiskilpailussa hän oli parhaimmillaan 20:s, kaudella 1987–1988. Debelak lopetti uransa kauteen 1989–1990.


title: Matjaž Debelak

text: Debelak valittiin Slovenian vuoden miesurheilijaksi 1988 .


title: Alexander Wetmore

text: Frank Alexander Wetmore (18. kesäkuuta 1886 North Freedom, Wisconsin – 7. joulukuuta 1978 Glen Echo, Maryland) oli yhdysvaltalainen lintutieteilijä ja paleontologi.


title: Alexander Wetmore

text: Hänen vanhempansa olivat maalaislääkäri Nelson Franklin Wetmore ja Emma Amelia (Woodworth) Wetmore.


title: Alexander Wetmore

text: Wetmore opiskeli ensin Kansasin yliopistossa ja myöhemmin George Washingtonin yliopistossa, jossa hän suoritti tohtorin tutkinnon 1920. Väitöskirjan nimi oli "The Birds of Porto Rico". Vuosina 1905-1908 hän toimi assistenttina Kansasin yliopiston luonnonhistoriallisessa museossa ja 1909 assistenttina Denverin luonnonhistoriallisessa museossa. 1910 hän meni liittovaltion palvelukseen ja toimi tutkijana maatalousosastolla (Biological Survey of the Department of Agriculture). 1915 hän julkaisi tutkimuksen vesilintujen metsästyksestä, jossa hän havaitsi lyijyhaulien syömisen johtavan linnun kuolemaan. Paleontologian alalla hän tutki fossiilisia lintuja "Palaeochenoides miocaenus" ja "Nesotrochis debooyi".


title: Alexander Wetmore

text: Wetmore avioitui Fay Hollowayn kanssa 1912. Heillä oli tytär, Margaret Fenwick Harlan. Fay kuoli vuonna 1953 ja Wetmore avioitui sittemmin Annie Beatrice (Bea) Thielenin kanssa.


title: Alexander Wetmore

text: 1925 Wetmore sai apulaissihteerin viran Smithsonian-instituutista, toimien sihteerinä 1945-1952. Vuonna 1939 hänet äänestettiin Royal Australasian Ornithologists Unionin kirjeenvaihtajajäseneksi. 1959 hänelle myönnettiin American Ornithologists' Unionin (AOU) kunniamerkki William-Brewster-mitali ja 1972 saman yhdistyksen Elliott-Coues-mitali.


title: Alexander Wetmore

text: Hän kirjoitti teoksen "A Systematic Classification for the Birds of the World" (1930, parannetut versiot 1951 ja 1960). Tämä Wetmoren Sääntö saavutti laajan hyväksynnän ja oli yleisessä käytössä 1900-luvun loppupuolelle saakka.


title: Alexander Wetmore

text: Wetmore nimesi useita lintulajeja, muun muassa panamanviiriäisen ("Odontophorus dialeucos"). Kaikkiaan hän kuvaili 189 fossiilista lintulajia ja -alalajia, enimmäkseen Pohjois-Amerikasta. Useita lintuja on nimetty hänen kunniakseen, kuten esihistoriallinen suku "Alexornis", venezuelanluhtakana ("Rallus wetmorei"), oranssikurkkutangara ("Wetmorethraupis sterrhopteron") ja naamiovuoritangara ("Buthraupis wetmorei").


title: Jukka Ristimäki

text:
Jukka Ristimäki (s. 28. maaliskuuta 1980 Kankaanpää) on suomalainen pesäpalloilija, joka pelasi kaudella 2010 Ulvilan Pesä-Veikoissa. Hän pelaa ulkokentällä polttolinjassa ja sisäpelissä vaihtajana.
Kaudella 2007 Ristimäki edusti Kankaanpään Mailaa. Hän löi seitsemän ja toi 14 juoksua 14 runkosarjaottelussa. Kaudeksi 2009 hän siirtyi Hyvinkään Tahkoon ja kaudeksi 2010 Ulvilan Pesä-Veikkoihin.


title: Jukka Ristimäki

text: Ristimäestä käytetään lempinimeä ”Risti”. Ammatiltaan hän on sähkösuunnittelija.


title: Dave Keon

text: David Michael "Dave" Keon (s. 22. maaliskuuta 1940) on kanadalainen jääkiekkoilija. Hän pelasi ammattilaistasolla vuosina 1960–1982 tärkeimpänä joukkueenaan Toronto Maple Leafs.


title: Dave Keon

text: Keonille on myönnetty muun muassa Calder Memorial Trophy vuonna 1961, kaksi Lady Byng Memorial Trophya vuosina 1962 ja 1963, Conn Smythe Trophy vuonna 1967 sekä kaksi Paul Deneau Trophya vuosina 1977 ja 1978.


title: Dave Keon

text: Keon otettiin Torontossa sijaitsevaan Hockey Hall of Fameen vuonna 1986.


title: The Cheetah Girls 2

text: The Cheetah Girls 2 on jatkoa Disney Channelin elokuvalle The Cheetah Girls. Pääosissa nähdään jälleen Raven-Symoné, Adrienne Bailon, Sabrina Bryan ja Kiely Williams.


title: Reinhard Hess

text: Reinhard Hess (13. kesäkuuta 1945, Lauscha – 24. joulukuuta 2007, Bad Berka) oli saksalainen mäkihyppyvalmentaja.


title: Reinhard Hess

text: Hess valmensi Saksan maajoukkuetta vuosina 1993–2003. Tuona aikana Saksa saavutti kolme olympiakultaa ja seitsemän maailmanmestaruutta.


title: Reinhard Hess

text: Hess kuoli syöpään jouluaattona 2007.


title: Karja-aura

text: Karja-aura, virallisesti esteenraivaaja, on linja-ajoon rakennetuissa höyryvetureissa oleva aurarakenne.


title: Karja-aura

text: Karja-auran rakenne on avoin; se muodostuu ala- ja yläreunojen vaakasuuntaisesta kehyksestä jotka on yhdistetty vahvoilla terästangoilla. Joissakin rakenteissa on lisäksi paksut teräslevyt sivustoja vahvistamassa.


title: Karja-aura

text: Rakennelmaa käytettiin erityisesti silloin, kun rataosuudet kulkivat metsäisten seutujen halki; auran tarkoituksena oli siirtää radalle mahdollisesti kaatuneet pienehköt puut ja muut vastaavat esteet sivuun; samoin se esti tällaisia joutumasta koneistoon.


title: Karja-aura

text: Myös radalle harhaantuneet kotieläimet tai suurempi riista, esimerkiksi peurat, olisivat voineet aiheuttaa pahojakin vaurioita osuessaan suoraan veturiin. Nyt karja-aura esti vahingot; se itsessään saattoi kylläkin vaurioitua tällaisessa törmäyksessä - usein korjaamattomaksi asti - mutta vahinko oli näin huomattavasti pienempi.


title: Karja-aura

text: Diesel- ja sähkövetureissa karja-auraa ei pääsääntöisesti ole. Järjestelyhöyryvetureissa se pääsääntöisesti korvattiin vaihtotyössä hyödyllisellä astinlaudalla.


title: Franz Kutschera

text: Franz Kutschera (22. helmikuuta 1904 Oberwaltersdorf, Itävalta – 1. helmikuuta 1944 Varsova, Puola) oli SS-kenraali ("SS-Brigadeführer") ja Kärntenin alueen Gauleiter.


title: Franz Kutschera

text: Hän toimi Varsovan SS- ja poliisijohtajana, jolloin Puolan kotiarmeija ja Puolan pakolaishallitus tuomitsivat hänet kuolemaan.


title: Franz Kutschera

text:
Kutschera oli laivapoikana vuosina 1918–1919 Itävalta-Unkarin laivastossa. Myöhemmin hänestä tuli puutarhuri. 1920-luvulla hän asui Tšekkoslovakiassa. Hän liittyi NSDAP:hen vuonna 1930 ja SS:ään seuraavana vuonna.
Vuodesta 1935 aina maaliskuuhun 1938 saakka Kutschera oli 90. Kärntenin SS-osaston jäsen, joka hänen kuolemansa jälkeen tunnettiin Kutscherana. Anschlussin aikana hän oli vähän aikaa (helmi-toukokuussa 1938) Kärntenin vara-Gauleiter ja Gauleiter vuosina 1940–1941. Hänestä tuli myös valtiopäivien jäsen ja vuonna 1939 kunniatuomari.
Kutschera nimitettiin SS-kenraalimajuriksi vuonna 1940 ja 1942 poliisin kenraalimajuriksi. Hän keskittyi partisaanitoiminnan eli bandiittien, kuten saksalaiset heitä kutsuivat, kukistamiseen. Hänestä tuli SS- ja poliisijohtaja vuonna 1943 ensin Mogilevin alueelle ja myöhemmin syyskuussa 1943 Varsovan poliisijohtaja. Virassaan hän pysyi kuolemaansa asti 1. helmikuuta vuonna 1944.


title: Franz Kutschera

text: Kutschera tuomittiin salaisessa Puolan pakolaishallituksen järjestämässä sotaoikeuden istunnossa kuolemaan. Syytteiden mukaan Kutschera oli syyllinen rikoksiin Puolan kansaa vastaan ja siviilien joukkomurhiin Varsovassa. Oikeuden päätös toteutettiin salaisella Puolan kotiarmeijan operaatioilla nimeltä Operaatio Kutschera. Puolalaiset kotiarmeijan sotilaat tappoivat hänet Varsovan SS-päämajan edessä helmikuussa 1944.


title: Californication (televisiosarja)

text: Californication on yhdysvaltalainen draama-komediasarja, jonka on luonut Tom Kapinos. "Californicationia" esitettiin yhteensä seitsemän tuotantokautta ja 84 jaksoa. Sarja kertoo kirjailija Hank Moodysta (David Duchovny), joka kärsii kirjailijan tukoksesta. New Yorkissa syntynyt Hank muuttaa Kaliforniaan ja yrittää parantaa välejään entiseen rakastettuunsa Kareniin (Natasha McElhone) sekä heidän yhteiseen tyttäreensä Beccaan (Madeleine Martin). Muita keskeisiä hahmoja sarjassa ovat Hankin agentti Charlie Runkle (Evan Handler) ja tämän vaimo Marcy (Pamela Adlon).


title: Californication (televisiosarja)

text: Sarjan ensimmäinen jakso esitettiin Showtimella 13. elokuuta 2007 ja kahdentoista jakson kausi päättyi Yhdysvalloissa 29. lokakuuta 2007. Sarjan seitsemäs ja viimeinen kausi päättyi 29. kesäkuuta 2014.


title: Californication (televisiosarja)

text: Suomessa sarjaa on esittänyt Nelonen 17. maaliskuuta 2008 alkaen.


title: Californication (televisiosarja)

text: 1 – ”Kukasta kukkaan” (Pilot)


title: Californication (televisiosarja)

text: Yhden yön juttu saa Hank Moodyn olemaan myöhässä tapaamisestaan kotonaan 12-vuotiaan Becca-tyttärensä kanssa. Asiasta keskustellaan myös Beccan äidin, ex-tyttöystävän, Karenin kanssa. Sittemmin juttu kuuman kirjaostoksilla olleen typyn kanssa kääntää Hankin elämän nurin tavalla, jota hän ei olisi koskaan osannut kuvitella. Becca livahtaa juhliin, Hank ja Karen lähtevät etsimään tytärtään. Myöhemmin Hankilla ja Karenilla on hellä hetki, jolloin Hank tunnustaa haluavansa Karenin takaisin, mutta Karen ilmaisee olevansa kihloissa ja jatkavansa elämäänsä eteenpäin.


title: Californication (televisiosarja)

text: 2 – ”Unelmakaupungin naiset” (Hell-A Woman)


title: Californication (televisiosarja)

text: Saatuaan kannustusta joka suunnalta, Hank aloittaa blogikeikkansa Hell-A-lehdessä. Karen kutsuu Hankin illalliselle hänen ja Billin (Damian Young) kotiin. Hän on kutsunut myös ystävänsä Sonjan (Paula Marshall) ja koettaa saada näistä kahdesta paria. Illallisella paljastuu, kuinka Hank aikoinaan tapasi Karenin.


title: Californication (televisiosarja)

text: 3 – ”Babylonin portto” (The Whore of Babylon)


title: Californication (televisiosarja)

text: Hankin kirjaesittelyä häiritään kun Todd Carr, elokuvan ”A Crazy Little Thing Called Love” ohjaaja, saapuu paikalle karjuen häpäisemisestä – Hank oli herjannut, että hän oli pilannut kirjasta-elokuvaksi-sovituksen. Miehet tappelevat ja Hank päätyy pidätetyksi. Bill saapuu ja maksaa takuut sekä vetoaa Hankia jatkamaan blogiaan koko perheen edun vuoksi.


title: Californication (televisiosarja)

text: 4 – ”Pelkoa ja inhoa kokkareilla” (Fear And Loathing At The Fundraiser)


title: Californication (televisiosarja)

text: Sadakseen suhteeseen lisää kipinää Hankin kanssa muuallakin kuin vaakatasossa, Meredith suostuttelee hänet seuralaisekseen hyväntekeväisyysjuhlaan. Ennen tapahtumaa Hank pistäytyy Karenin luona viemässä lahjan Beccalle ja huomaa, että he ovat Karenin kanssa sattumalta päätymässä samoihin pippaloihin.


title: Californication (televisiosarja)

text: 5 – ”LOL” (LOL)


title: Californication (televisiosarja)

text: Bill vierailee Hankilla pyytäen palvelusta. Hän pyytää Hankia puhumaan Mian luovan kirjoittamisen kurssilla. Hank lupautuu, muttei ilman palkkiota. Hank selviytyy Mian tyttökoulun seksikkäistä oppilaista ja oppii joitain yllättäviä asioita heidän opettajastaan. Beccan teinirakkaus kitaranopettajaansa päättyy särkyneeseen sydämeen. Jaksossa selviää myös Hankin kirjoittamien romaanien nimet: "South of Heaven", "Seasons in the Abyss" ja "God Hates Us All".


title: Californication (televisiosarja)

text: 6 – ”Herkkä humala” (Absinthe Makes the Heart Grow Fonder)


title: Californication (televisiosarja)

text: Hank tapaa seksikkään surffaritytön kaupassa. He kuuntelevat vanhoja vuosikertarokkiälppäreitä ja polttelevat pilveä. Aamulla Hank herää Mian herättäessä hänet. Mia tarvitsee Hankin kirjoituksia päästäkseen läpi kurssistaan.


title: Californication (televisiosarja)

text: 7 – ”Tyttöjen toiveet” (Girls Interrupted)


title: Californication (televisiosarja)

text: Hank yrittää osoittaa vääräksi Beccan teorian siitä, ettei onnellisia loppuja ole. Niinpä hän hankkii Karenille työn ja järjestää heidät kolme illalliselle. Charlie ja Marcy päättävät kokeilla kimppakivaa Charlien avustajan, Danin, kanssa. Mia löytää itsensä paljastavasta tilanteesta opettajansa kanssa.


title: Californication (televisiosarja)

text: 8 – ”Kalifornian poika” (California Son)


title: Californication (televisiosarja)

text: Hank vaipuu epätoivoon ja masennukseen hänen isänsä, Alin, kuoltua. Nuuskatessaan kokaiinia Trixie-nimisen huoran kanssa Hank koettaa turruttaa kipuaan ja muistaa kuinka koetti etäännyttää suhdettaan isäänsä. Sarjassa muistikuvia näemme tapahtumia Alin viimeisestä vierailusta Hankin luona.


title: Californication (televisiosarja)

text: 9 – ”Saastainen mammona” (Filthy Lucre)


title: Californication (televisiosarja)

text: Hank palaa isänsä hautajaisista uuden käsikirjoituksen kanssa. Hän haluaisi Karenin lukevan sen. Charlie yllättää hänet bonusshekin kanssa. Billillä ja Karenilla on viime hetken hääpaineita. Charlie koettaa paikata asioita Marcyn kanssa kimppakivafiaskon jälkeen.


title: Californication (televisiosarja)

text: 10 – ”Kolmisin” (The Devil’s Treesome)


title: Californication (televisiosarja)

text: Tuoreet kämppäkaverit Hank ja Charlie tapaavat tytön salilla. Hank on tavannut tytön aiemminkin ja kun Hank ei pysty muistamaan häntä, tyttö hakkaa hänet kehässä. Jokaisessa parisuhteessa tuntuu olevan surua. Karen ja Marcy päättävät pitää tyttöjen illan. UTK:lla, Charlien toimistolla, Dani tapaa Mian koskien tämän kirjoittamaa romaania. Karen ja Marcy päättävät yllättää ja pistäytyä Hankin ja Charlien kämpällä. He kuitenkin saavat enemmän kuin tarjoavat kävellessään sisään ja löytäessään Hankin ja Charlien nyrkkeilijätytön kanssa.


title: Californication (televisiosarja)

text: 11 – ”Sivu kääntyy” (Turn the Page)


title: Californication (televisiosarja)

text: Karenin sovittaessa hääpukuaan Becca pudottaa pommin kertomalla haluavansa asua Hankin kanssa. Dani ilmoittaa haluavansa hoitaa Mian kirjan julkaisun pikana tai… Hankille selviää Charlien kautta, että Mian kaupittelema teos on hänen käsikirjoituksensa. Raivostuneena hän koettaa pysäyttää hänet, mutta Mia uhkaa kertoa heidän yhden yön jutustaan. Charlie saa kuulla Miasta Hankilta. Becca muuttaa Hankin luo ja Karen poikkeaa myöhään yöllä tuntien, että ehkä hän kuuluisi sittenkin sinne.


title: Californication (televisiosarja)

text: 12 – ”Viimeinen valssi” (The Last Walz)


title: Californication (televisiosarja)

text: Hank taistelee todellisuudentulvaa vastaan tiedosta, että Karen menee naimisiin Billin kanssa. Becca saa odottamattoman vieraan. Vieras yllyttää selvittämään erään Hank Moodyn ongelman. Bill ilmoittaa Mialle, ettei olisi antanut tämän julkaista kirjaansa.


title: Rolf Wolfshohl

text: Rolf Wolfshohl (s. 27. joulukuuta 1938) on entinen saksalainen kilpapyöräilijä. Hän voitti vuonna 1965 Espanjan ympäriajo, vuosina 1960, 1961 ja 1963 cyclocrossin maailmanmestaruuskilpailut sekä vuonna 1968 Pariisi–Nizza-ajon.


title: Rolf Wolfshohl

text: Wolfshohl oli vuoden 1967 Ranskan ympäriajossa 15. etapin ykkönen ja sijoittui vuonna 1968 kokonaiskilpailun kuudenneksi.


title: Junininuikku

text: Junininuikku eli juninjärvenuikku, aikaisemmalta nimeltään isohopeauikku ("Podiceps taczanowskii") on silkkiuikkuihin kuuluva uikkulintu. Se on nimetty lintutieteilijä Władysław Taczanowskin mukaan, joka kirjoitti muun muassa kirjan "Ornithology of Peru" vuosina 1884–1886.


title: Junininuikku

text: Junininuikku on äärimmäisen uhanalainen lintu, ja niitä on jäljellä alle 300 yksilöä. Populaatio on luultavasti pienentynyt pääosin epävakaiden olosuhteiden seurauksena.


title: Junininuikku

text: Junininuikku on mustavalkoinen pitkäkaulainen 35 senttiä pitkä uikku, jolla on musta päälaki, niska, selkä ja siivet. Valkoista linnulla on päävärinä kurkussa, kaulassa ja vatsassa. Linnun silmän iiris on punainen.


title: Junininuikku

text: Lajia on nähty ainoastaan Juninjärvellä, Perun keskiosassa, mikä onkin ainut paikka missä junininuikku elää. Juninjärvi sijaitsee 4 080 metrin korkeudessa, mikä voi olla syynä juninuikun esiintymiseen juuri siellä. Vuonna 1963 lajia havaittiin luultavasti yli 1 000 yksilöä, mutta vuoteen 1993 mennessä määrä oli laskenut 50 yksilöön. Nyttemmin kanta on elpynyt 100–300 yksilöön.


title: Junininuikku

text: Junininuikku syö ravinnokseen kaloja ja selkärangattomien toukkia ja täysikasvuisia aikuisia. Pesä on rakennettu ruo’oista kelluvaksi lautaksi, tyypillisessä pesässä on kaksi munaa.


title: Zwoleń

text: Zwoleń on Masovian voivodikuntaan kuuluva kaupunki Kaakkois-Puolassa. Se sijaitsee noin 30 kilometriä Radomista itään.


title: Zwoleń

text: Kaupungin pinta-ala on 15,78 neliökilometriä ja asukkaita on noin 8 048 (vuonna 2009), joten sen väestötiheys on 510,01 asukasta neliökilometrillä. Kaupunki perustettiin vuonna 1425. Kaupungin nykyinen johtaja on Bogusław Jaworska.


title: Wilhelm Mohnke

text: Wilhelm Mohnke (15. maaliskuuta 1911 – 6. elokuuta 2001) oli SS-kenraalimajuri ja yksi SS-Stabschwache Berlinin alkuperäisistä jäsenistä vuodelta 1933.


title: Wilhelm Mohnke

text: Mohnke taisteli toisessa maailmansodassa SS-divisioona Leibstandarte Adolf Hitlerin mukana Ranskassa, Puolassa ja Balkanilla toimien komppanianpäällikkönä ja myöhemmin pataljoonankomentajana. Mohnke haavoittui vakavasti Jugoslavian ilmavoimien hyökkäyksessä huhtikuussa 1941 ja menetti osan toisesta jalastaan. Hän ei saanut uutta joukkoyksikköä komentoonsa ennen kuin syksyllä 1943, jolloin hänet määrättiin vastaperustetun 12. SS-panssaridivisioona "Hitlerjugendiin" kuuluneen 26. SS-panssarikrenatöörirykmentin komentajaksi. Mohnke rykmentteineen osallistui Normandian taisteluihin kesällä 1944, jossa sai Rautaristin ritariristin 11.7.1944. 12. SS-panssaridivisioonan vetäytymisvaiheen aikana loppukesällä 1944 Mohnken komennossa oli hänen rykmenttinsä ympärille muodostettu taisteluosasto, "osasto Mohnke" (Kampfgruppe Mohnke). Osasto Mohnke suojasi muun muassa saksalaisjoukkojen vetäytymistä Seinejoen itäpuolelle elokuussa 1944.


title: Wilhelm Mohnke

text: 20. elokuuta 1944 Mohnke määrättiin hänen vanhan divisioonansa, 1. SS-panssaridivisioona Leibstandarte SS Adolf Hitlerin komentajaksi. Tässä tehtävässä hän toimi helmikuun 1945 alkuun saakka, osallistuen divisioonineen muun muassa Ardennien taisteluun. Hän ei ollut suosittu komentaja SS-miesten keskuudessa, joskin Taisteluosasto Peiperin komentaja Joachim Peiper tuli hänen kanssaan toimeen hyvin.


title: Wilhelm Mohnke

text: Mohnke haavoittui vuoden 1945 alkupuolella ja palasi palvelukseen saman vuoden keväällä, jolloin valtakunnankansleri Adolf Hitler määräsi hänet Valtakunnankanslian (hallituskorttelin) puolustuksen "Zitadellen" (linnoitus) komentajaksi. Mohnken komennossa oli sekalaisista SS-yksiköistä koottu noin 2 000 miehen vahvuinen osasto, johon liittyi myöhemmin osia muun muassa 11. SS-panssarikrenatööridivisioona "Nordlandista". Berliinin puolustuksen luhistuttua Mohnke yritti paeta Berliinistä länteen pienen osaston kanssa, mutta joutui neuvostoliittolaisten vangiksi 2. toukokuuta 1945.


title: Wilhelm Mohnke

text: Hän oli neuvostoliittolaisten sotavankeudessa 1950-luvun puoleen väliin saakka. Valmistellessaan sodan jälkeisiä sotaoikeudenkäyntejä vuosina 1945-1946 länsiliittoutuneiden tutkijat olivat löytäneet todisteita hänen osallisuudestaan sotarikoksiin yhteensä 22 asiakirjakansion verran. Vaikka Mohnkea pidettiin osallisena sotavankien teloituksiin Wormhoudtin verilöylyssä toukokuussa 1940 ja Malmedyn verilöylyssä joulukuussa 1944 sekä juutalaisten joukkoteloituksiin Venäjällä, Mohnkea ei kuitenkaan syytetty oikeudenkäynnissä sotarikoksista liittoutuneiden joukkoja kohtaan, sillä hänen vapautuessaan 1955 asiakirjat olivat jo unohdettu ja hän palasi kaikessa hiljaisuudessa Länsi-Saksaan.


title: Wilhelm Mohnke

text: Vapautumisensa jälkeen hän pääsi Länsi-Saksan hallituksessa olleiden ystäviensä suojelukseen ja työskenteli autokauppiaana Barsbüttelissa, yhdessä Hampurin esikaupungeista. Mohnke kuoli rikkaana miehenä vuonna 2001.


title: Wilhelm Mohnke

text: Vuonna 2004 valmistuneessa saksalaisessa elokuvassa "Perikato" Mohnkea esitti näyttelijä André Hennicke. Elokuvaa kritisoitiin siitä, että se esitti Mohnken sympaattisena sotilaana.


title: Raymond Poulidor

text: Raymond Poulidor (s. 15. huhtikuuta 1936) on entinen ranskalainen maantiepyöräilijä. Hän sijoittui Ranskan ympäriajon kakkossijalle kolmesti ja kolmoseksi viidesti. Hän voitti vuoden 1964 Espanjan ympäriajon.


title: Raymond Poulidor

text: Poulidor sijoittui mitaleille myös maantiepyöräilyn maailmanmestaruuskilpailuissa vuosina 1961, 1964, 1966 ja 1974, mutta jäi vaille kultaa.


title: Raymond Poulidor

text: Poulidorilla on vaimonsa Gisèlen kanssa tytär Corinne, joka on naimisissa Adri van der Poelin kanssa.


title: Bernardo Ruiz

text: Bernardo Ruiz Navarrete (s. 8. tammikuuta 1925) on espanjalainen maantiepyöräilijä. Hänet muistetaan maailmalla vuoden 1948 Espanjan ympäriajon voittajana.


title: Bernardo Ruiz

text: Ruiz voitti Katalonian ympäriajon vuonna 1945. Hän saavutti menestystä myös Ranskan ympäriajossa, jonka kokonaiskilpailussa hän parhaimmillaan saavutti kolmannen sijan vuonna 1952.


title: Resistance

text: Resistance voi tarkoittaa:


title: Angelo Conterno

text: Angelo Conterno (13. maaliskuuta 1925 Torino – 1. joulukuuta 2007) oli italialainen maantiepyöräilijä. Hänestä tuli maansa ensimmäinen Espanjan ympäriajon voittaja vuonna 1956, jolloin hän voitti kokonaiskilpailun lisäksi kilpailun toisen etapin.


title: Angelo Conterno

text: Conternon muiden saavutusten joukossa ovat etappivoitot Italian ympäriajossa vuosina 1952, 1954 ja 1955. Hän voitti vuonna 1959 Züri-Metzgeten.


title: Kanadan Grand Prix 1983

text: Kanadan Grand Prix 1983 oli Formula 1 -sarjan osakilpailu, joka ajettiin Circuit Gilles Villeneuven radalla 12. kesäkuuta 1983. Kilpailun voitti paalupaikalta lähtenyt René Arnoux.


title: Federico Bahamontes

text: Federico Martín Bahamontes (s. 9. heinäkuuta 1928 Santo Domingo-Caudilla, Toledo) on entinen espanjalainen maantiepyöräilijä, joka voitti vuoden 1959 Ranskan ympäriajon. Hän loi menestyksekkään uran myös Tourin ulkopuolella ja sijoittui muun muassa Espanjan ympäriajossa toiseksi vuonna 1957.


title: Federico Bahamontes

text: Bahamontes sijoittui vielä vuonna 1963 Ranskan ympäriajon kokonaiskilpailun toiseksi ja vuonna 1964 kolmanneksi. Häntä pidetään yhtenä kaikkien aikojen parhaista mäkiajajista ja hän voittikin Ranskan ympäriajon mäkikilpailun kuusi kertaa. Tämän ennätyksen rikkoi vasta Richard Virenque vuonna 2004.


title: K. A. Järvi

text: Kaarlo August Järvi (vuoteen 1892 Mällinen, ) oli suomalainen kirjailija ja opettaja.


title: K. A. Järvi

text: Järvi kirjoitti ylioppilaaksi Oulun suomalaisesta yksityislyseosta vuonna 1889. Hän opiskeli jonkin aikaa Helsingin yliopistossa. Opinnot yliopistossa kuitenkin keskeytyivät. Järvi siirtyi opiskelemaan Sortavalan seminaariin, josta valmistui kansakoulun opettajaksi 1901.


title: K. A. Järvi

text: Kirjailijana Järvi oli realisti, joka kuvasi teoksissaan köyhemmän kansanosan elämää ja sen kautta yhteiskunnallisia epäkohtia. Monet Järven pienoisromaaneista sijoittuvat hänen lapsuuden kotikaupunkiinsa Ouluun.


title: K. A. Järvi

text: Kirjailijan uransa lisäksi Järvi työskenteli sekä sanomalehtimiehenä että varsinaisessa ammatissaan opettajana. Sanomalehti Keski-Suomen päätoimittajana Järvi toimi vuosina 1910-1912. Opettajana Järvi toimi muun muassa Parikkalan yhteiskoulussa, jonka rehtorina hän oli vuodet 1921-1922. Järvi muutti Parikkalasta Keravalle, jossa toimi Keravan yhteiskoulun opettajana vuoteen 1939 asti. K.A. Järvi kuoli Keravalla marraskuussa 1942.


title: George Noory

text: George Ralph Noory (s. 4. kesäkuuta 1950 Detroitissa, Michigan) on yhdysvaltalainen radiojuontaja. Hän on yhdysvaltalaisen yöradion "Coast to Coast AM":n arkipäivien juontaja.


title: George Noory

text: Noory eli nuoruusvuotensa Dearborn Heightsissa. Nykyään hän asuu Los Angelesissa, Kaliforniassa, ja hän lähettää ohjelmaansa myös St. Louisista, Missourista. George Nooryllä on yli 37 vuoden kokemus radio-alalta, ja hän on voittanut kolme Emmy-palkintoa.


title: Japanin Grand Prix 2008

text: Japanin Grand Prix 2008 (virallisesti 2008 Formula 1 Fuji Television Japanese Grand Prix) oli Formula 1 -kauden 2008 16. osakilpailu, joka ajettiin 12. lokakuuta Fuji Speedwan moottoriradalla Japanissa. Kilpailun voitti Renault'n Fernando Alonso, jolle voitto oli kauden toinen.


title: Belgian Grand Prix 1983

text: Belgian Grand Prix 1983 oli Formula 1 -sarjan osakilpailu, joka ajettiin Spa-Francorchamps'n radalla 22. toukokuuta 1983. Kilpailun voitti paalupaikalta lähtenyt Alain Prost.


title: Ruben Aquino

text: Ruben A. Aquino on filippiiniläinen Annie-palkittu animaattori, joka on työskennellyt useiden Disney-elokuvien parissa, kuten "Mulan" ja "Leijonakuningas".


title: Formula Ford

text: Formula Ford on kilpa-autoilun luokka jossa kilpaillaan avorenkaisilla autoilla. Formula Ford -sarjoja ajetaan useassa maassa, myös Suomessa. Formula Ford on ponnahduslauta ylempiin formulaluokkiin, kuten Formula 1-luokkaan. Moni Formula 1 -maailmanmestari on tehnyt läpimurtonsa Formula Fordissa, kuten esimerkiksi Ayrton Senna, Nigel Mansell, Mika Häkkinen ja Michael Schumacher.


title: Formula Ford

text:
Formula Ford -luokka syntyi 1960-luvulla täyttämään kuilua kartingin ja kalliimpien formulasarjojen välillä. Ford Motor Company otti vastuun sarjan rakentamiseen ja järjesti myös kilpailut. Ensimmäinen Formula Ford -auto oli Team Lotus -tallin "Type 31", rakennettu vuonna 1966. Auto perustui Formula Junior -luokan "Lotus 22" -autoon. Ensimmäinen kilpailu ajettiin Brands Hatch-radalla Englannissa 2. heinäkuuta 1967 ja siihen osallistui 17 autoa.
Alkuperäinen luokka oli Formula Ford 1600, jossa käytettiin 1600 cc:n Kent-moottoreita. Vuonna 1994 siirryttiin Formula Ford 1800 -luokkaan, jossa ajetaan 1800 cc:n ja 16 venttiilin Ford Zetec -moottoreilla. Vuonna 2006 käyttöön tuli 1600 cc:n Duratec-moottori.


title: Formula Ford

text:
Autot ovat yksipaikkaisia kilpa-autoja. Rungon valmistajan saa valita vapaasti, mutta moottorin toimittaa Ford. Siivet ja muut ilmanohjaimet eivät ole sallittuja.
Auton tulee painaa vähintään 450 kiloa ilman kuljettajaa ja 525 kiloa kuljettajan kanssa. Vuodesta 1995 on käytetty kuivan kelin renkaita (slicks). Yhden kilpailun aikana saa käyttää yhden sarjan (4 kpl) kuivan kelin renkaita, mutta sadekelin renkaita saa käyttää vapaasti. Renkaita ei saa lämmittää. Pohjoismaissa moottorin ääni ei saa ylittää 95 dB.


title: Rantakukka

text: Rantakukka eli pohjanrantakukka ("Lythrum salicaria") on komea, punakukkainen kosteikkokasvi, jota tavataan lähes koko Euroopassa. Suomessa laji on yleinen sekä luonnonvaraisena että puutarhojen koristekasvina.


title: Rantakukka

text: Monivuotinen rantakukka kasvaa 40–120 cm korkeaksi. Kasvin varsi on pysty, nelisärmäinen ja tavallisesti hienon karvan peitossa. Ruodittomat lehdet ovat varressa vastakkain, säteittäisesti tai kierteisesti. Muodoltaan ne ovat kapeanpuikeita, hertta- tai pyöreätyvisiä ja 4–10 cm pitkiä. Purppuranpunaiset kukkatähkät lähtevät lehtihangoista, ja ne voivat kasvaa jopa 40 cm pitkiksi. Rantakukka kukkii Suomessa heinä-elokuussa. Siemenet ovat tummia, ja ne leviävät joko veden mukana tai jään pinnalla.


title: Rantakukka

text:
Rantakukkaa tavataan kosteilla paikoilla lähes koko Euroopassa. Laji puuttuu Islannista, Skotlannin ylänköalueilta, Keski- ja Pohjois-Norjasta ja -Ruotsista sekä Pohjois-Suomesta ja Venäjän pohjoisosista. Euroopan ulkopuolella lajia tavataan Pohjois-Afrikassa Marokosta Tunisiaan, Turkissa, paikoitellen Kiinassa, Korean niemimaalla sekä koko Japanissa. Pohjois-Amerikkaan laji on levinnyt ihmisen mukana, ja voimakkaan leviämisen takia sitä pidetään yhtenä sadasta haitallisimmasta vieraslajista.
Suomessa rantakukkaa tavataan paikoin hyvinkin yleisenä Keski-Lappiin saakka. Runsaimmillaan laji on Suomenlahden ja Pohjanlahden rannikolla Vaasan korkeudelle saakka.


title: Rantakukka

text: Rantakukkaa kasvaa monenlaisissa kosteissa paikoissa, kuten järvien, jokien ja meren rantaniityillä ja -kivikoissa, rantakallioiden raoissa, luhdilla, ojissa ja lammikoissa. Toisinaan kasvupaikka saattaa olla vedessä.


title: Rantakukka

text: Rantakukkaa kasvatetaan perennana, ja se kasvaa myös kuivemmilla kasvupaikoilla kuin luonnossa. Rantakukka on vanha rohdos- ja hyötykasvi. Versoista keitettyä haudetta on käytetty vatsa- ja suolistotautien, kuten ripulin, hoitoon sekä tyrehdyttämään verenvuotoa ja parantamaan esimerkiksi peräpukamia. Nuoria versoja voi keittää vihannekseksi, ja kukista saadaan punaista väriä leivonnaisiin. Parkkihappopitoisuutensa vuoksi rantakukkaa on myös aikanaan käytetty nahan parkitsemiseen.


title: S/S Drotten

text: S/S Drotten oli vuonna 1928 valmistunut matkustajahöyrylaiva. Sen rakensi ruotsalainen Oskarshamns Varv Oskarshamnissa. Laiva oli Viking Linen käytössä vuosina 1964–1965.


title: S/S Drotten

text: Laiva luovutettiin maaliskuussa 1928 Ångfartygs Ab Gotland -varustamolle. Vuosina 1946–1962 laiva liikennöi välillä Nynäshamn/Tukholma – Visby. Vuodesta 1949 lähtien edellä mainitun lisäksi se liikennöi kesäisin päivittäin Oskarshamniin aina vuoteen 1962. Elokuussa 1963 laiva siirrettiin Hammarbyverketille Tukholmaan, tammikuussa 1964 Rederi Ab Vikinglinjen osti sen. Laiva liikennöi välillä Kapellskär – Maarianhamina. Vuodesta 1965 se palveli kahvilana. Laiva romutettiin 1979.


title: Kauppa-Lopo

text: Kauppa-Lopo on Minna Canthin kirjoittama novelli, joka ilmeistyi vuonna 1889. Sen päähenkilön on katsottu olevan suomalaisen kirjallisuuden naturalistisin hahmo. Canth halusi viestittää novellillaan, ettei yhteiskunnallisella asemalla ole vaikutusta ihmisen hyvyyteen.


title: Kauppa-Lopo

text: Naispuolinen päähenkilö Kauppa-Lopo on ulkoisesti ja tavoiltaan varsin vastenmielinen henkilö: hänen nenänalustansa ja suupielensä ovat limaisia, kasvot turpeat, hiukset takkuiset ja hän nuuskaa sekä juopottelee. Lukija tutustutetaan nimihenkilöön vankilassa, jossa Lopo istuu tuomiotaan julkisesta sunnuntaijuopottelusta. Hän on tavoiltaan ja olemukseltaan huomattavan miesmäinen ja pärjää kohtuullisesti maailmassa, vaikka mies on jäänyt Kuopioon.


title: Kauppa-Lopo

text: Kaikesta groteskiudestaan huolimatta Lopo osoittautuu hyväsydämiseksi ja epäitsekkääksi auttaessaan leskeksi jäänyttä naista loistavilla kaupankäyntitaidoillaan. Lopon hyvyyttä ei silti palkita, vaan häntä vieroksutaan. Kleptomanian vaivaama Lopo päätyy vihdoin vankilaan muutaman vaivaisen lantin tähden, kun taas Loposta hyötynyt, yhteiskunnallisesti moitteeton leskirouva jatkaa rauhassa elämäänsä.


title: Kauppa-Lopo

text: Konservatiivisista mielipiteistään tunnettu kriitikko F. Ahlman kertoi "Uudelle Suomelle" kirjoittamassaan arvostelussa, että hän luuli Lopoa ensin mieheksi. Novelli lähinnä inhotti häntä: "En muista koskaan vielä lukeneeni mistään luonteesta, joka olisi ollut kaikin puolin yhtä haisevan iljettävä kuin tämä kaikenlaiseen riettauteen tahrattu irvikuva naisekseen."


title: Alexander Keyserling

text: Alexander Friedrich Michael Lebrecht Nikolaus Arthur Keyserling, Keyserlingin kreivi (15. elokuuta 1815 Kabillen Kuurinmaa – 8. toukokuuta 1891 Raikküla Viro) oli saksalainen geologi, paleontologi, kasvi- ja eläintieteilijä.


title: Alexander Keyserling

text: Keyserling kuului varakkaaseen baltiansaksalaiseen sukuun. Hän oli Venäjän geologisen tutkimuksen perustajia. Hän ja hänen sukunsa olivat keisari Nikolai I:n ystäviä ja perhetuttuja. Keyserling suoritti monia tutkimusretkiä Venäjän eri puolilla.


title: Alexander Keyserling

text: Keyserling nimesi ja kuvaili lintuja, muun muassa pyiden suvun "Tetrastes" vuonna 1840 yhdessä Blasiuksen kanssa.


title: Ranskan Grand Prix 1983

text: Ranskan Grand Prix 1983 oli Formula 1 -sarjan osakilpailu, joka ajettiin Paul Ricardin radalla 17. huhtikuuta 1983. Kilpailun voitti paalupaikalta lähtenyt Alain Prost.


title: Bobby Podesta

text: Bobby Podesta on yhdysvaltalainen animaattori, joka sai Annie ehdokkuuden vuonna 2007 elokuvasta Autot.


title: Leineperi

text: Leineperi () on 261 asukkaan maaseutukylä Kullaalla Ulvilassa, Satakunnan maakunnassa. Leineperi tunnetaan yhtenä Suomen parhaiten säilyneenä kulttuurihistoriallisena ruukkikylänä, ja kylässä vierailee vuosittain useita kymmeniä tuhansia vierailijoita. Kylän merkittävin nähtävyys on vuonna 1771 perustettu Leineperin ruukki.


title: Leineperi

text: Tunnetuin Leineperistä kotoisin oleva henkilö on kylässä syntynyt painonnoston olympiavoittaja Kaarlo Kangasniemi. Vuonna 2001 Leineperi valittiin Satakunnan vuoden kyläksi.


title: Leineperi

text: Leineperin ruukki on Museoviraston luokittelema Valtakunnallisesti merkittävä rakennettu kulttuuriympäristö.


title: Leineperi

text: Leineperi sijaitsee Länsi-Suomen läänissä, Satakunnan maakunnassa, entisen Kullaan kunnan alueella, noin 20 kilometriä itään Porin kaupungista ja Suomen länsirannikosta. Kylä sijaitsee peltoaukeiden keskellä, ja sen läpi virtaa Kullaanjoki, tai kylän kohdalla Leineperinjoki. Kullaan kunta, jossa Leineperi sijaitsi, liitettiin osaksi Ulvilan kaupunkia vuonna 2005.


title: Leineperi

text: Kylä muodostuu pääasiassa entisistä teollisista tuotantorakennuksista, jotka muodostavat tiiviin ruukkialueen ytimen. Kylämaisemaa hallitsevat kylän läpi virtaava koski ja pato. Tärkeimmät jäljellä olevat teollisuusrakennukset ovat masuuni ja kankipaja. Niiden lisäksi Leineperin merkittäviin rakennuksiin kuuluvat ruukinkartano ja varastorakennukset. Kylässä on lisäksi kesäteatteri.


title: Leineperi

text: Leineperin kylä on muodostunut kylässä sijaitsevan "Leineperin kartanon" ja ruukin ympärille. Leineperi mainitaan ensimmäisen kerran 1630-luvulla Sunniemen säterin sahurin torppana. Anolan kartanoon kuuluneella tilalla sijaitsi tuolloin vesisaha ja -mylly. Sittemmin Leineperistä tuli manttaaliin pantu rälssitila. Vuosina 1642–1811 Leineperi toimi Anolan lampuotitilana. Vuonna 1769 Anola siirtyi majuri Berndt Johan Hastferin omistukseen, joka perusti Leineperiin "Fredriksforsin" Leineperin ruukin vuonna 1771. Muutamaa vuotta myöhemmin viereen perustettiin toinen, "Fredriksbergiksi" (myös "Solla") nimetty, rautaruukki.


title: Leineperi

text: Fredriksforsin eli Leineperin rautaruukin perusti majuri Berndt Johan Hastfer vuonna 1771. Ruukki perustettiin alun perin Ruotsista tuotavan takkiraudan jalostamista varten. Ruukilla oli oikeus valmistaa muun muassa pultti- ja vannerautaa, lapioita, kankia ja viikatteita. Vuonna 1787 Leineperin silloinen omistaja Jonas Beckman valmistutti ruukille masuunin. Vuonna 1818 rautaruukki siirtyi Suomen valtion omistukseen. Ruukille valmistui suomalaisten vuorimalmien kokeilua varten uusi masuuni vuonna 1826. Valtio ei ollut tyytyväinen Leineperissä valmistetun takkiraudan menekkiin, jonka vuoksi se myi ruukin vuonna 1830 Anders Henrik Falckille, Kauttuan ruukin silloiselle omistajalle.


title: Leineperi

text: Leineperin omistajat vaihtuivat 1800-luvulla tiheään. Vuonna 1858 Leineperin osti porilainen lakimies K. J. Lönegren, jonka omistajuuskaudella alkoi Leineperin nousukausi. Raudanvalmistuksessa otettiin käyttöön uusia menetelmiä, ja useita rakennuksia korjattiin tai rakennettiin uudelleen. Leineperissä panostettiin yhä enenevissä määrin maatalouteen, karjasuojat rakennettiin uudelleen ja ruukille valmistui oma meijeri. Lönegren rakennutti myös uuden kartanon. Suuret uudistukset kävivät kalliiksi, ja katovuosien 1867–1868 johdosta Lönegren luopui Leineperistä vuonna 1870.


title: Leineperi

text: Useiden muiden omistajien jälkeen Antti Ahlström osti Leineperin vuonna 1877. Tuossa vaiheessa ruukin maaomaisuus käsitti kaikkiaan yli 12 000 hehtaaria maata ja lisäksi jonkin verran metsää. Ahlströmin omistajuuden aikana tehtiin jonkin verran uudistuksia rautateollisuudessa. Kylään perustettiin lisäksi oma saha. Teollinen toiminta Leineperissä päättyi kohtalaisen nopeasti 1880-luvun loppupuolen ja 1890-luvun alkupuolen aikana sen jälkeen, kun kävi ilmi, ettei Porin ja Tampereen välille linjattua rautatietä tultu rakentamaan Leineperin kautta. Masuunin toiminta hiljeni helmikuussa 1891 ja sahan vuonna 1892. Lopullisesti teollinen toiminta Leineperissä päättyi vuonna 1902.


title: Leineperi

text: Vaikka varsinainen teollinen toiminta loppui Leineperissä heti 1900-luvun alkupuolella, taonta- ja sahaustoimintaa jatkettiin pienimuotoisesti tämän jälkeenkin. 1910-luvun ja 1940-luvun välisenä aikana Leineperissä toimivat lyhyen aikaa niin Puutarha- ja emäntäkoulu kuin juustomeijerikin. Leineperiin valmistui 1920-luvulla vielä sepänpaja, jonka toiminta päättyi kuitenkin 1960-luvun alussa. Myös sahaustoiminta loppui ja vesitornina toiminut masuuni poistettiin käytöstä 1960-luvun aikana lopullisesti.


title: Leineperi

text: Vuonna 1977 Antti Ahlströmin perillisten omistuksessa ollut "Leineperin Maatalousyhtymä" myi Leineperin keskeiset teollisuusrakennukset Eero Tupalalle, entiselle tilanhoitajalle. Sukupolvenvaihdoksen myötä tila päätyi nykyisen omistajan, Reijo Tupalan omistukseen vuonna 1985. Kullaan kunta osti osan ruukkialueesta vuonna 1987.


title: Leineperi

text: Leineperistä on kehittynyt 1900-luvun aikana 2000-luvulle tultaessa suosittu matkailukohde Ulvilassa ja Satakunnassa. Leineperin ruukkikylä kuuluu Suomen parhaiten säilyneiden ja rakennuskannaltaan täydellisimpien ruukkikylien joukkoon, ja siellä vierailee vuosittain kymmeniä tuhansia matkailijoita Suomesta ja ulkomailta.


title: Leineperi

text: Leineberg mainitaan asiakirjoissa ensimmäisen kerran 1630-luvulla Sunniemen säterin ratsutorppana. Kun tälle Nakkilan Anolan kartanoon kuuluneelle rälssitilalle perustettiin rautaruukki vuonna 1771, se nimettiin Fredriksforsiksi, mutta suomenkielisissä yhteyksissä sekä ruukista että kylästä on käytetty nimeä Leineperi. Alun perin "Leineperi"- sanan arvellaan tulleen saksankielisestä sanasta "Kleinburg", pieni linna, sillä kylässä on keskiajalla ollut pieni puinen vartiolinnoitus.


title: Infinite (Eminemin albumi)

text: Infinite on yhdysvaltalaisen hip hop -artisti Eminemin ensimmäinen albumi. Albumi nauhoitettiin vuonna 1995 ja se ilmestyi ensimmäisen kerran vuonna 1996 vain vinyyleinä ja kasetteina. Taiteilijanimi "Eminem" otettiin debyytin myötä ensimmäisen kerran käyttöön korvaamaan aikaisemman nimen "M&M".


title: Infinite (Eminemin albumi)

text: Omakustanteinen albuminmyynti ei riittänyt tuotettuihin 1 000 kasettiin ja 100 vinyyliin, vaan myynti kävi ensimmäisen julkaisun myötä erittäin heikosti. Lisäksi Eminemin tyyliä albumilla kritisoitiin vahvasti samankaltaisuudesta artistien Nas ja AZ kanssa ja Eminemiä pidettiinkin lähinnä plagioijana. Pettyneenä Eminem tarttui mikrofoniin seuraavan kerran vasta The Slim Shady EP:n (1997) myötä.


title: Infinite (Eminemin albumi)

text: Albumi julkaistiin uudelleen vuonna 2003 nimikkeellä "Infinite - The European Re-Issue", jolloin se ilmestyi kasettien ja vinyylien sijaan CD-levynä. "The European Re-Issue" sisältää alkuperäisen albumin lisäksi bonusmateriaalia, kuten vanhoja freestyleja.


title: Wilhelmsen Ship Management

text: Wilhelmsen Ship Management (ennen "Barber Ship Management" ja BAR-WIL, "Barber–Wilhelmsen") on yksi maailman suurimmista laivojen hallintayhtiöistä. Se vuokraa laivoja ulkopuolisten toimijoiden käyttöön ("third-party ship management services"). Näitä ovat esimerkiksi henkilöautojen valmistajat. Yhtiön kotipaikka sijaitsee Oslossa, Norjassa. Yhtiö on sataprosenttisesti Wilhelmsen Maritime Services -yhtiön omistuksessa, joka taas on kokonaan Oslon pörssissä noteeratun Wilh. Wilhelmsen konserniyhtiön omistuksessa. Henkilökuntaa Wilhelmsen Ship Managementilla on noin 11 000.


title: Wilhelmsen Ship Management

text: Lähes kaikki yhtiön hallinnassa olevat 160 alusta ovat kauppa-aluksia, kuten esimerkiksi konttialuksia, ro-ro-aluksia, autonkuljetuslaivoja, matkustaja-aluksia, irtolastialuksia ja raakaöljytankkereita. Oslon lisäksi yhtiöllä on toimistot Southamptonissa, Singaporessa, Kuala Lumpurissa, Pusanissa ja Houstonissa. Pääkonttori on Kuala Lumpurissa.


title: Yhdysvaltain Grand Prix 1983

text: Yhdysvaltain Grand Prix 1983 oli Formula 1 -sarjan osakilpailu, joka ajettiin 5. kesäkuuta 1983 Detroitissa. Kilpailun voitti Michele Alboreto.


title: Paikkarin torppa

text: Paikkarin torppa on Sammatissa sijaitseva Suomen kansalliseepoksen "Kalevalan" kokoajan Elias Lönnrotin lapsuudenkoti.


title: Paikkarin torppa

text: Paikkarin torppa rakennettiin Valkjärven rannalle noin vuonna 1800 ja siinä asui räätäli Fredrik Johan Lönnrot perheineen. Elias-poika syntyi torppaan neljäntenä lapsena vuonna 1802. Hän asui Paikkarin torpassa vuoteen 1814 saakka, jolloin lähti kouluun Tammisaareen.


title: Paikkarin torppa

text: Museoviraston luovuttua Paikkarin torpasta se on nykyisin Lohjan museon ylläpitämä kotimuseo, ja se on auki yleisölle kesäaikaan. Siellä on esillä Lönnrotiin liittyvää esineistöä, muun muassa Lönnrotin kehto sekä hänen käyttämänsä kantele.


title: Paavo Haanpää

text: Paavo Jalmari Haanpää (20. marraskuuta 1893 Merikarvia – 4. maaliskuuta 1985) oli suomalainen jääkärivääpeli. Hänen vanhempansa olivat maanviljelijä Frans Vihtori Haanpää ja Maria Josefiina o.s. Antinluoma. Hänet vihittiin avioliittoon vuonna 1919 Suoma Rauha Santavuoren kanssa.


title: Paavo Haanpää

text: Haanpää kävi kansakoulun.


title: Paavo Haanpää

text: Tämä kotitilaansa viljellyt maanviljelijä oli perimätiedon mukaan kaivostöissä Norjassa, kun hän kuuli värväriltä jääkäriliikkeestä. Niinpä hän matkusti Malmöön, sieltä Trelleborgiin ja edelleen lautalla Sassnitziin. Viimeisen vaiheen Saksan‐matkastaan hän kulki samaa tietä kuin muutkin jääkäritarjokkaat: Hampuri–Altona–Neumünster‐junalla pohjoiseen, sitten junan vaihto länteen Keisari Wilhelmin kanavalle johtavaa rautatietä. Sen varrella sijaitsi Lockstedter Lager, missä Haanpää liittyi vapaaehtoisena sotilaskoulutusta antavaan jääkäripataljoona 27:n 2. komppaniaan 29. joulukuuta 1915. Pataljoonan mukana hän osallistui ensimmäiseen maailmansotaan Saksan itärintamalla Misse-joella, Riianlahdella ja Aa-joella.


title: Paavo Haanpää

text: Haanpää astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan 3. Jääkärirykmentin 7. jääkäripataljoonan 1. komppaniaan, joka siirrettiin 25. maaliskuuta 1918 alkaen 4. Jääkärirykmentin 11. jääkäripataljoonan 2. komppaniaksi. Hänet siirrettiin myöhemmin 5. Jääkärirykmentin esikuntaan, missä hän toimi rykmentin muonitus- ja rehumestarina. Hän otti osaa sisällissodassa taisteluihin Karjalankannaksella muun muassa Kuokkalassa.


title: Paavo Haanpää

text: Haanpää palveli sisällissodan jälkeen edelleen 5. Jääkärirykmentissä, jonka nimi muutettiin Kuopion jalkaväkirykmentti n:o 4:ksi. Armeijasta hän erosi 15. helmikuuta 1919 ja liittyi suojeluskuntajärjestön palvelukseen, jossa hänet sijoitettiin paikallispäälliköksi Kuortaneen suojeluskuntaan 1. heinäkuuta 1919. Tässä tehtävässä hän oli 14. maaliskuuta 1920 saakka, jonka jälkeen hän astui uudelleen armeijan palvelukseen 1. huhtikuuta 1921 alkaen ja hänet määrättiin Kajaanin sissipataljoonaan, missä hän toimi ensin konekiväärikomppanian ja 28. helmikuuta 1922 alkaen 2. komppanian vääpelinä. Toisen kerran hän erosi armeijasta 1. huhtikuuta 1923 ja siirtyi erottuaan maanviljelijäksi omistamalleen tilalle Merikarvialle. Maanviljelyksen ohella hän teki myös kaivos-, kirves- ja satamamiehen töitä muun muassa Norjassa ja Kanadassa, missä hän oleskeli vuodet 1926–1929.


title: Paavo Haanpää

text: Talvi- ja jatkosotaan Haanpää osallistui Merikarvialla nostoväen kouluttajana ja Suojeluskunnan harjoituspäällikkönä. Sotien jälkeen hän jatkoi maanviljelyä tilallaan. Haanpää kuoli 92 vuoden iässä 4. maaliskuuta 1985 Satakunnan viimeisenä jääkärinä, ja hänet haudattiin Merikarvialle.


title: Sponde

text: Sponde on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 5. Sponde on läpimitaltaan noin 2 kilometriä ja se kiertää Jupiteria noin 23,8 miljoonan kilometrin etäisyydellä kiertoajan ollessa 748 päivää. Radan inklinaatio on 151° ja eksentrisyys 0,3132.


title: Sponde

text: Kuu on saanut nykyisen nimensä kreikkalaisesta mytologiasta.


title: Gabe Hordos

text: Gabriel Hordos on yhdysvaltalainen animaattori, joka palkittiin vuonna 2007 Anniella elokuvasta Virran viemää. Hän on usein työskennellyt DreamWorksin tuottamissa animaatioelokuvissa, joista ensimmäinen oli Joosef – unten kuningas.


title: The X Factor (televisio-ohjelma)

text: The X Factor on brittiläinen televisio-ohjelmaformaatti musiikkilahjakkuuksien etsintäohjelmasta. Kilpailun voittaja saa levytyssopimuksen – sarjan myötä tulevan julkisuuden lisäksi.


title: The X Factor (televisio-ohjelma)

text: Ohjelman nimessä oleva ”X” viittaa siihen määrittelemättömään ominaisuuteen, joka tekee toisista tähtiainesta.


title: The X Factor (televisio-ohjelma)

text: Ohjelmaformaatin suomalainen versio "X Factor" alkoi MTV3-kanavalla 24. tammikuuta 2010. Ensimmäiset koelaulut käynnistyivät 7. marraskuuta 2009 Kuopiossa. Ennakkoon ilmoittautuneiden ikäjakauma oli 16–65 vuotta. Koelauluissa kilpailtiin kolmessa eri kategoriassa: 16–24-vuotiaat, yli 25-vuotiaat ja ryhmät.


title: The X Factor (televisio-ohjelma)

text: Ohjelmaa juonsi Heikki Paasonen ja tuomareina toimivat Linda Lampenius, Renne Korppila ja Gugi Kokljuschkin. Ohjelman voitti 16. toukokuuta 2010 Elias Hämäläinen ja toiseksi tuli Samuli Taskinen.


title: The X Factor (televisio-ohjelma)

text: Toisen kauden esittäminen alkoi MTV3-kanavalla 4. helmikuuta 2018. X Factoria juontavat Ile Uusivuori ja Viivi Pumpanen. Matti Roth juontaa rinnakkaisohjelma "Xtra Factor"ia Sub-kanavalla. Tuomareina toimivat Michael Monroe, Saara Aalto, Suvi Teräsniska ja Mikael Gabriel.


title: Länsi-Yhdysvaltain Grand Prix 1983

text: Länsi-Yhdysvaltain Grand Prix 1983 oli Formula 1 -sarjan osakilpailu, joka ajettiin 27. maaliskuuta 1983 Long Beachissa. Kilpailun voitti John Watson.


title: Antonín Mrkos

text: Antonín Mrkos (27. tammikuuta 1918 – 29. toukokuuta 1996) oli tšekkiläinen tähtitieteilijä, joka muistetaan ahkerana asteroidien ja komeettojen löytäjänä. Hän vietti 1950-luvulla puolitoista vuotta tutkimustyössä Antarktiksella ja oli Kleť-observatorion pitkäaikainen johtaja.


title: Dixie Dean

text: William Ralph Dean (22. tammikuuta 1907 – 1. maaliskuuta 1980), tunnettu paremmin nimellä Dixie Dean, oli englantilainen jalkapalloilija. Dean oli kenties suurin maalintekijä englantilaisen jalkapallon historiassa. Dean pelasi lähes koko uransa Evertonissa.


title: Dixie Dean

text: Dixie Dean syntyi Birkenheadissä, Liverpoolin vierestä virtaavan Mersey-joen etelärannan kaupungissa. Hän aloitti uransa kotikaupunkinsa Tranmere Roversissa, mutta siirtyi suosikkijoukkueeseensa jo 19-vuotiaana vuonna 1925. Deanista maksettiin 3,000 puntaa, mikä oli tuolloin jättiläismäinen summa teini-ikäisestä pelaajasta. Hänen vaikutuksensa Evertonissa oli välitön: ensimmäisellä täydellä kaudellaan seurassa hän viimeisteli 32 maalia.


title: Dixie Dean

text: Dean joutui tyttöystävänsä kanssa vakavaan moottoripyöräonnettomuuteen Pohjois-Walesin Holywellissä vuonna 1926, ja mursi tapaturmassa kallonsa ja leukaluunsa. Vaikka alkuperäiset paranemisennusteet eivät olleet hyvät, Dean toipui nopeasti. Kaudella 1927-1928 hän rikkoi Englannin liigan maalintekoennätyksen viimeistelemällä pelaamissaan 39 liigaottelussa sensaatiomaiset 60 maalia. Tämän ennätyksen lähelle eivät muut ole päässeet; kaudella 1930–1931 Tom Waring teki 49 maalia ja toisen maailmansodan jälkeen suurimpaan yhden kauden maalimäärään on yltänyt Jimmy Greaves, joka kaudella 1960–1961 teki 41 maalia.


title: Dixie Dean

text: Samalla kaudella Dean johdatti Evertonin seuran kolmanteen liigamestaruuteen. Joukkueen menestys oli kuitenkin vaihtelevaa, ja jo kahta vuotta myöhemmin se putosi ensimmäisen kerran 2. divisioonaan. Dean jatkoi seurassa – tuolloin ei vapautta siirtyä seurasta toiseen edes tunnettu nykyisessä muodossaan – ja Everton eteni seuraavan kolmen kauden aikana hänen johdollaan ensin 2. divisioonan voittoon 1931, Englannin liigamestaruuteen heti sarjanousun jälkeen 1932 ja FA Cupin voittoon vuonna 1933 ensimmäisessä ottelussa, jossa pelaajien paidat oli numeroitu. Evertonin pelaajat kantoivat numeroita 1–11 ja vastustajana olleen Manchester Cityn pelaajat numeroita 12–22. Deanin numero oli 9, mikä on jäänyt tyypilliseksi keskushyökkääjän pelinumeroksi.


title: Dixie Dean

text: Tässä vaiheessa Dean oli jo Evertonin kapteeni ja Englannin maajoukkuepelaaja. Tuohon aikaan maaotteluita pelattiin vain murto-osa nykyaikaan verrattuna. Siitä huolimatta Deanin tilille kirjattiin 16 maaottelua ja niissä huimat 18 maalia.


title: Dixie Dean

text: Deanin pelitapa oli äärimmäisen vaativa: jatkuvat taistelut vastustajien puolustajien kanssa – nämä pyrkivät myös tietoisesti vahingoittamaan tähtipelaajaa – kuluttivat hänen fysiikkaansa. Tästä seurasi, että hän ei pelannut kovinkaan ehjiä pelikausia, vaan oli usein loukkaantuneena pidempiä jaksoja. Siitä huolimatta hän ehti tehdä Evertonille peräti 377 maalia (349 liigassa, ennätys yhdelle seuralle Englannissa) vain 431 ottelussa. Arthur Rowley rikkoi Deanin ennätyksen myöhemmin, mutta hän pelasi lähes kaksi kertaa pidemmän uran eikä koskaan ylimmällä sarjatasolla, kun taas Dean pelasi mainittua kautta 1930–31 lukuun ottamatta kaikki Evertonin-kautensa 1. divisioonassa. Rowley teki 433 liigamaaliaan 619 ottelussa (0.7 maalia per ottelu; Deanin keskiarvo oli peräti 0.87).


title: Dixie Dean

text: Dixie Dean viimeisteli Evertonille kaikki ottelut mukaan lukien 383 maalia 433 pelissä. Hänet tunnettiin äärimmäisen ammattimaisena pelaajana, joka suhtautui työhönsä innostuneesti ja muita pelaajia kunnioittavasti. Vaikka hän joutui jatkuvasti vastustajien kovan kohtelun alaiseksi, hän ei saanut koko ammattiuransa aikana yhtään varoitusta tai tullut ulosajetuksi. Kerran vastustajan poikkeuksellisen raju potku johti hänen toisen kiveksensä vakavaan vahingoittumiseen.


title: Dixie Dean

text:
Dean pudotettiin Evertonin avauksesta vuonna 1937. Tuolloin seuraan oli jo hankittu Burnleyn huippulahjakas, nuori keskushyökkääjä Tommy Lawton, jonka tärkein mentori Dean Evertonissa oli.
Vuonna 1938 Dean siirtyi Notts Countyyn. Seuraavana vuonna hän siirtyi Irlannin liigan Sligo Roversiin, jolle hän viimeisteli 11 maalia 11 ottelussa, kunnes toisen maailmansodan puhkeaminen keskeytti sarjat ja Deanin ammattiura päättyi. Hän pelasi myöhemmin vielä Ashton United –amatööriseurassa.


title: Dixie Dean

text: Eläköidyttyään jalkapallosta Dean piti The Dublin Packet –nimistä pubia Chesterissä, ja työskenteli sittemmin Littlewoodsin vedonlyöntifirmassa, jonka omistaja Sir John Moores tuli Evertonin omistajaksi vuonna 1959. Työtoverit Littlewoodsilla mainitsivat Deanin olleen hiljainen ja vaatimaton mies, joskin hänet tunnettiin tyypillisestä liverpoolilaisesta sarkastisesta huumorista.


title: Dixie Dean

text: Dixie Dean kuoli maaliskuussa 1980 sydänkohtaukseen pian Evertonin ja paikallisvastustaja Liverpoolin ottelun päätyttyä Evertonin kotikentällä Goodison Parkilla. Hänen toinen jalkansa oli jouduttu amputoimaan reilua kolmea vuotta aiemmin pahojen verenkiertohäiriöiden vuoksi.


title: Dixie Dean

text: Kun englantilaisen jalkapallon Hall of Fame avattiin vuonna 2003, oli Dean luonnollisesti mukana tässä kunniataulukossa.


title: Dixie Dean

text: Dixie Deanilla oli musta, kihara tukka, joka yhdistettiin Yhdysvaltain etelävaltioiden mustaan väestöön. Alue tunnetaan nimellä Dixieland, mikä oli myös 1920-luvun suosituimman uuden musiikkityylin nimi. Dean inhosi lempinimeään: hän halusi itseään kutsuttavan Bill Deaniksi.


title: Dixie Dean

text: Deanin lempinimeä on sittemmin lainattu myös muille tehokkaille maalintekijöille, kuten 70-luvulla skottilaiselle, mm. Celticissä pelanneelle John "Dixie" Deansille tai walesilaiselle, mm. Wrexhamissa pelanneelle ja joukkuetta myös manageroineelle Richard "Dixie" McNeilille.


title: Dixie Dean

text: Pelatessaan Sligo Roversissa Dixie Dean sai hopeaa Irlannin cupissa vuonna 1939. Deanin hopeamitali kuitenkin varastettiin finaalin jälkeisen juhlan aikana. Vuonna 1978 Dean palasi Irlantiin katsomaan Roversin ottelua, jolloin hänen hotellihuoneeseensa toimitettiin nimetön kirjekuori, joka sisälsi 39 vuotta kateissa olleen mitalin.


title: Dixie Dean

text: Erään tarinan mukaan Evertonin paikallisvastustajan Liverpoolin maalivahti Elisha Scott käveli kerran Deaniä vastaan kaupungilla. Kun pääpelivoimastaan tunnettu Dean nyökkäsi Scottille näkyvän tervehdyksen, maalivahti heittäytyi refleksinomaisesti torjuntaliikkeeseen keskellä jalkakäytävää.


title: Dixie Dean

text: Kun Deanin jalka oli 1970-luvun lopulla amputoitu, hänet vietiin hiukan myöhemmin sairaalaan sovittamaan kävelytukea. Nähdessään sairaalan osastolla useita muita henkilöitä, joilta oli myös amputoitu raajoja, Dean totesi kuuluvasti saattajalleen: "Aye aye! I see Tommy Smith's been 'ere!" (Oho! Tommy Smith näkyy käyneen täällä!) Smith oli kovista otteistaan kuuluisa Liverpool FC:n puolustaja 1960-70 -luvuilla.


title: Dixie Dean

text: Liverpoolin manageri Bill Shankly totesi Deanistä vähän ennen tämän kuolemaa: "Dixie oli suurin keskushyökkääjä, mitä koskaan tulee olemaan ... hän kuuluu ylivertaisten suuruuksien joukkoon, kuten Beethoven, Shakespeare ja Rembrandt."


title: Dixie Dean

text: Dixie Deanilla oli useita erityisvahvuuksia: hän oli taitava harhauttelija, nopea juoksija pallon kanssa sekä ilman ja hän laukoi tehokkaasti molemmilla jaloilla. Merkittävin hänen kyvyistään oli kuitenkin pääpelivoima: hän puski tavattoman kovaa ja tarkasti. Noin puolet maaleistaan Dean tekikin pääpuskuilla siitä huolimatta, että oli 178-senttisenä korkeintaan keskikokoinen. Monet asiantuntijat ovat halukkaita vertaamaan Deaniä pelaajana Peléen tai Alfredo di Stéfanoon, mutta koska hänen saavutuksensa sijoittuvat aikaan ennen toista maailmansotaa, suuri yleisö ei tunne häntä kovinkaan hyvin. Todellisuudessa edes harvat nykyajan jalkapallotoimittajat ovat tiedostaneet Deanin erityislaadun pelaajana.


title: S/2003 J 9

text: S/2003 J 9 on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2003.


title: S/2003 J 9

text: S/2003 J 9 on läpimitaltaan noin kilometrin ja se kiertää Jupiteria noin 23 858 000 kilometrin etäisyydellä. Radan inklinaatio on 165° ja eksentrisyys 0,276.


title: Harwich

text: Harwich on satamakaupunki Essexin shire-kreivikunnan koillisosassa Englannissa Britanniassa. Asukkaita kaupungissa on noin 15 500 (lukuun sisältyy läheisen pienen merenrantakaupunki Dovercourtin asukkaat). Harwich sijaitsee Stour- ja Orwell-jokien suulla Pohjanmeren rannalla, ja kaupungissa on satama, josta on säännöllistä liikennettä Alankomaiden Hoek van Hollandiin ja Tanskan Esbjergiin. Harwich sai kaupunkioikeudet vuonna 1238.


title: Harwich

text: Kaupunki on Harwich & Parkeston F.C. -jalkapalloseuran kotipaikka.


title: Talo 2000

text: Talo 2000 on rakennusalalla Suomessa käytettävä "nimikkeistö", standardisoitu rakennushankkeen tiedon erittelytapa. Nimikkeistö toimi tiedonvaihdon perustana hankkeen eri osapuolten välillä ja koko hankkeen olemassaolon ajan.


title: Talo 2000

text: Nimikkeistön on määritellyt Talo 2000 -toimikunta, jossa on kattava edustus rakennusalan eri osapuolilta. Nykyiseen päätoimikuntaan kuuluu edustus suurimmista rakennusyhtiöistä, alan etujärjestöistä ja muun muassa Suomen arkkitehtiliitosta, Senaatti-kiinteistöistä, Helsingin kaupungin rakennusvirastosta ja VTT:ltä. Koordinaattorina toimii Rakennustietosäätiö RTS. Lisäksi toimikunnassa on asiantuntijajäseniä muun muassa Teknillisestä korkeakoulusta. Kansallisen nimikkeistön laatimisen ohella toimikunnan tehtävänä on osallistua kansainväliseen nimikkeistötyöhön.


title: Talo 2000

text: "Talo 2000" pohjautuu aikaisempaan nimikkeistöjen kehitystyöhön. Talo-toimikunta on kehittänyt nimikkeistöjä jo 40 vuotta. Työ alkoi 1960-luvun lopullaTalo 70-nimikkeistöllä, joka sisälsi kustannuslaskentaohjeen, pientalonimikkeistön, laskutyö- ja tavoitehintaurakoiden osittelun sekä rakennustapaselostus- ja rakennusselitysohjeen. Talo 80 -nimikkeistö laajeni erityisesti määrälaskennan yksityiskohtaisempaan määrittelyyn. 1990-luvulla laadittu, joissakin projekteissa yhä käytössä oleva Talo 90 laajensi nimikkeistöä ja standardisoi tiedonsiirtoa hankkeen eri vaiheissa.


title: Talo 2000

text: Samaan aikaan Suomessa laadittiin myös muita rakennusalan nimikkeistöjä. Talo-toimikunnan lisäksi "Rauta-, rakennus- ja sisustustarvikekaupan yhdistyksellä Rasi ry:llä" oli oma nimikkeistönsä, Rasi-koodipankki, ja myös Haahtela-yhtiöt kehittivät kustannuslaskentaa ja nimikkeistöjä. Talo 2000 hanketta käynnistettäessä tavoitteeksi asetettiin näiden kolmen nimikkeistön yhteensovittaminen. Nimikkeistö onkin rakenteeltaan ja tavoitteeltaan kokonaan uudistettu Talo 90-nimikkeistöön verrattuna. Talo 2000 on valmis rakennuksen tuotemallipohjaiseen kustannuslaskentaan, joka perustuu 3D-malleihin ja tuoterakenteiden sekä vaadittavien panosten erittelyyn.


title: James Gregory

text: James Gregory (myös James Gregorie; marraskuussa 1638 – lokakuussa 1675) oli skotlantilainen matemaatikko ja tähtitieteilijä. Hän julkaisi vuonna 1663 teoksen "Optica Promota", jossa hän esitteli kahdesta peilistä koostuvan kaukoputken periaatteen, mutta hän ei onnistunut valmistamaan tarpeeksi hyviä peilejä. Robert Hooke ja Isaac Newton parantelivat peilikaukoputkea Gregoryn kirjaamien ensimmäisten yritysten pohjalta. Gregoryn suunnittelemia rakenteita on käytetty myös radioteleskooppien rakentelussa, esimerkiksi jättiläismäinen Arecibon radioteleskooppi on perusrakenteeltaan "gregoriaaninen teleskooppi". Gregory julkaisi myös sarjakehitelmiä trigonometrisille funktioille.


title: James Gregory

text: Gregory syntyi marraskuussa 1638 skotlantilaisessa Drumoakin pappilassa, lähellä Aberdeenia. Hänen vanhempansa olivat pappi James Gregorie (tai John Gregory) ja Janet Anderson. Gregoryn isä kuoli poikansa ollessa 13-vuotias. James oli perheen kolmesta lapsesta nuorin. Hänellä oli kaksi veljeä: veljeksistä vanhin oli Alexander ja keskimmäinen oli David. Ikäero Davidin ja Jamesin välillä oli kymmenen vuotta. Gregory oppi matematiikkaa äidiltään, jonka veli oli François Vièten oppilas Alexander Andersson. Isänpuolelta James oli tunnetun matemaatikko David Gregoryn veljenpoika.


title: James Gregory

text: Gregory aloitti opinnot Marischal Collegessa, Aberdeenissa. Tätä aiemmin hän oli itseopiskellut Eukleideen "Alkeet"-teoksen ja käynyt alakoulua Aberdeenissa. Hänen terveytensä oli nuoruudessa hyvin heikko. Hän sairasti 18 kuukauden ajan quartana malariaa, johon kuuluu neljän päivän välein ilmaantuva vilustus ja kuumeennousu. Selviydyttyään sairastamastaan sairaudesta hän alkoi tutkia optiikkaa ja kaukoputken rakentamista. David-veljensä innoittamana hän aloitti "Optica Promota"-teoksen kirjoittamisen. Teoksen julkaisuvuonna 1663 hän muutti Lontooseen, jossa hän tapasi John Collinsin. Heistä tuli nopeasti hyviä ystäviä ja ystävyys kesti läpi elämän. Greforyn päämääränä oli julkaista teoksensa Lontoossa ja etsiä sopiva henkilö, joka voisi rakentaa ensimmäisen peilikaukoputken. Collins neuvoi Gregoryn tunnetun Reive-nimisen optikon luo. Reive yritti Gregoryn pyynnöstä rakentaa parabolisia peilejä kaukoputkea varten. Gregory ei kuitenkaan ollut Reiven työhön tyytyväinen ja jätti asian sikseen.


title: James Gregory

text: Lontoossa Gregory tapasi myös silloisen Royal Societyn puheenjohtajan Robert Morayn. Moray yritti järjestää Gregoryn ja Chriastiaan Huygensin välistä tapaamista Pariisissa. Huygens ei kuitenkaan ollut Pariisissa ja tapaaminen jäi väliin. Moraylla oli Gregoryn uran kannalta merkittävä rooli myöhemmin. Vuonna 1664 Gregory lähti Englannista matkustaen Flanderiin, Roomaan ja Pariisiin. Suurimman osan ajastaan hän kuitenkin vietti Padovan yliopistolla, jossa hän etsi ratkaisua hyperbelien ja ympyröiden pinta-alalle ratkaisua suppenevista sarjoista. Padovassa hän asui skotlantilaisen filosofian professori Caddenheadin luona. Padovassa ollessaan hän julkaisi kaksi työtä: "Vera circuli et hyperbolae quadratura" (1667) ja "Geometriae pars universalis" (1668). Jälkimmäistä pidetään ensimmäisenä yrityksenä kirjoittaa systemaattinen differentiaali- ja integraalilaskentaa käsittelevä oppikirja.


title: James Gregory

text: Gregory palasi takaisin Lontooseen vuoden 1668 pääsiäisen aikoihin. Kesällä 1668 Gregory kävi Royal Societyn kokouksissa ja hänet valittiinkin jäseneksi 11. kesäkuuta. Tiedeyhteisön puheenjohtaja ja Gregoryn ystävä Morayn ansiosta Englannin kuningas Kaarle II perusti St Andrewsin yliopistoon Regius-professuurin ja johon Gregory valittiin. Tämä oli tärkeää, sillä nyt Gregory kykeni jatkamaan matematiikan tutkimusta. St Andrewsiin Gregory saapui vuoden lopulla ja seuraavan vuoden alussa hän avioitui leskeksi jääneen Mary Jamesomen. Suhteeseen syntyi kaksi tytärtä ja yksi poika.


title: RPF

text: RPF tarkoittaa:


title: Siitä tuntee joulun

text: ”Siitä tuntee joulun” on Kari Tuomisaaren säveltämä ja sanoittama ikivihreä joululaulu. Sen levytti ensimmäisen kerran Brita Koivunen vuonna 1964. Kappaleen on tulkinnut myös muun muassa Pedro Hietanen.


title: Siitä tuntee joulun

text: Kari Tuomisaari sai aiheen joululauluunsa vuonna 1963 lukemastaan joulukiireistä kertovasta runosta ”Tis the Season to Be Frantic”. Tästä joulun kiireisimpien valmistelupäivien kuvauksesta onkin jo tullut kuolematon jouluiskelmä.


title: Kensington and Chelsea

text:
Kensington and Chelsea on yksi Lontoon 32:sta hallintoalueesta.
Vuoden 2001 väestönlaskennassa se todettiin Ison-Britannian tiheimmin asutetuksi alueeksi – kahdentoista neliökilometrin alalla asui melkein 159 000 henkeä.


title: Kensington and Chelsea

text: Alue on Westminsterin länsinaapurina, ja siellä sijaitsee useita kaupungin tärkeitä kohteita kuten yliopistoja, museoita ja suuria tavarataloja sekä suurlähetystöjä. Kensington and Chelsea on yksi Lontoon kalleimmista asuinalueista. Vuonna 2004 siellä asui suurempi osuus ylimmän tuloluokan (vuositulot yli 60 000 puntaa) ihmisiä kuin millään muulla alueella.


title: Kensington and Chelsea

text: Hallintoalue muodostettiin vuonna 1965 yhdistämällä Kensington ja Chelsea.


title: Kensington

text: Kensington on alue Lontoossa Kensington and Chelsean hallintoalueella. Se on tiheään asuttua varakasta asuinaluetta, jossa on myös paljon julkisia rakennuksia. Vuoden 2001 väestönlaskennassa Kensingtonissa oli 158 919 asukasta.


title: Kensington

text: Kensigtonin sydän ja tärkein ostoskatu on Kensington High Street, jossa on monia kalliita myymälöitä. Toinen keskeinen liikekeskittymä on metroaseman ympärillä South Kensingtonissa.